“Dia Bangga Nak Tunjuk Dekat Mama…”-Anak Pakai Topeng Balik Sekolah, Hati Ibu Ni Terhibur!

Kalau hendak dikenang-kenang tentang ragam anak sepanjang kita membesarkan mereka memang penuh warna warninya. Ada yang menguji kesabaran, ada yang cukup menyenangkan malah banyak perkara juga cukup menghiburkan hati.

Begitu juga halnya dengan video yang tular di media sosial baru-baru ini bila seorang ibu berkongsi video di aplikasi TikTok tentang ragam anaknya yang memakai topeng ketika keluar dari sekolah.

Video ini dilihat cukup melucukan dan telah menarik perhatian wargamaya untuk menonton gelagat anaknya itu.

Menerusi video tersebut, dapat dilihat seorang ibu sedang menunggu di perkarangan sekolah untuk menjemput anaknya pulang.

Namun tanpa diduga,  anaknya berjalan menuju ke arahnya dengan mengenakan topeng yang dihasilkan sendiri dengan yakinnya.

Difahamkan topeng tersebut adalah hasil diy sendiri oleh anaknya untuk subjek Pendidikan Seni.

“Dia bangga nak tunjuk kat mama hasil kerja dia tu” – Netizen

Meninjau  di ruangan komen mendapati rata-rata netizen turut merasa terhibur dan memberikan reaksi mereka masing-masing mengenainya.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


‘Kami Anggap ‘Selamat’ Selama Ni Ok Je, Rupanya…” Selesai Kuarantin 2 Minggu, Lelaki Ini Kongsi Cerita Disahkan Positif Covid-19.

Kita dikejutkan kes baharu COVID-19 yang merekodkan angka membimbangkan melonjak naik sejak akhir-akhirnya hingga kerajaan mengumumkan PKP seluruh negara,

Apapun COVID-19 is real! Mungkin sebelum ini ada yang kata selamat je jika tak ikut SOP. Tapi mana tahu ada hari-hari anda tidak ‘selamat’.

Begitulah kisah yang diceritakan oleh lelaki ini. Moga jadi iktibar bersama.

Once dah kena, baru datang rasa takut luar biasa dan rasa bersalah! Yup, semalam (7 Mei 2021), selesai sudah saya kuarantin 2 minggu di rumah selepas disahkan positif Covid-19.

Bila mula? Saya pun tak pasti bila mula dan bila kena , tapi mungkin ketika saya dan officemate makan-makan di rumah bos. Yup, masa tu kami pakai mask, tapi tak jaga penjarakan sebab masa makan, mana pakai mask weh!
Masa tu, tak saspek apa-apa sebab kami anggap ‘selamat’ sebab selama ni ok je. Inilah permulaan ujian datang apabila kita mula rasa ‘selesa’ dan ‘selamat’ tanpa ada SOP yang betul.
Hari makan bersama officemate pada Khamis (22 Apr). Hari mula gejala pada Sabtu malam (24 Apr) lepas berbuka puasa. Nak tambah lagi cuak dan rasa bersalah, sebelum gejala datang, hari Jumaat saya stay di rumah dengan family.
Hari Sabtu pagi pula saya keluar memberi agihan sumbangan bawah Jabatan Amal, dan sebelah malam, saya buka puasa dengan family, ada parent sudah berumur 70 sekali , ada anak buah paling muda berumur 8 tahun .
Kena ingat, tiada sebarang gejala langsung sehingga Sabtu malam, saya sihat dan bertenaga tanpa sebarang tak sedap badan langsung! SOP pun saya jaga sebaik mungkin apabila di luar.
Sabtu malam lepas berbuka, tekak mula rasa kering, ingatkan rasa tekak macam tu sebab bantai air dark chocolate pekat . Sampai dah lewat malam around 10+, kepala rasa pening, tekak makin kering, badan mula rasa tak sedap.
Ahad pagi, memang terus ting tong! Badan rasa lemah nak buat apa-apa. Memang habiskan seharian bangun tidur bangun tidur. Macam panda dah rasa.
Isnin hari kerja, saya dapat mesej, officemate lain semua keadaan yang sama, demam, pening kepala, bukan seorang, tapi sampai 4 orang! Masa ni dah mula tak sedap hati. Tapi ‘konon’ rasa selamat, kita rehat je kat rumah dan anggap tak ada apa-apa.
Selasa makin tak sedap badan dan tak sedap hati, contact kawan yang pernah kena covid, tanya macam mana boleh bermula dan sebagainya, sah, sebiji sama keadaan yang saya dan officemate lalui.

Terus tanpa fikir panjang, petang Selasa tu buat RTK, result POSITIF!  Malam tu, buat pula PCR dan arahan office terus tutup dan kuarantin serta merta dibuat kepada semua officemate yang bergejala dan tidak bergejala.
Masa ni, saya contact balik dengan semua orang yang saya ingat saya jumpa secara fizikal walaupun mask saya pakai, penjarakan dijaga, tapi tetap saya maklumkan untuk mereka mula kuarantin diri.
Mereka ni termasuklah family saya makan sekali, AJK agihan sumbangan yang saya duduk lepak sekali, orang yang saya naik kereta sekali, senang cerita semua orang yang saya boleh akses.
Hari Rabu, keluar result PCR, confirm POSITIF.  Dan masa tu, dok fikir mereka yang saya kontak rapat. Rasa bersalah sangat sangat!
Masa tu, ayah punya ayat paling pedih. “Punyalah berhati-hati kita apabila keluar, last-last anak sendiri jadi punca sampai kepada family,”
Dan bertambah lagi tak best, saya dan officemate rupanya 7 orang sah positif. Salah seorang officemate, kena pula pada family lagi 13 orang. Lagi seorang officemate kena pula pada rumah bujang dia lagi 5 orang.
Saya pula, kena pada 1 orang AJK yang saya jumpa masa program Sabtu (Mohon doa untuk beliau yang kini berada dalam pantauan di hospital). Rezeki family saya selepas semua buat PCR, semua negatif.
So berapa ramai yang kena buat test dalam situasi saya dan officemate yang terlibat?
Total staf ada 17 orang wajib buat semua. Pasangan lagi, anak lagi, adik beradik lagi, parent lagi, kawan dan kontak rapat lagi, kalau saya anggarkan, ada lebih 50 orang!
Dan bayangkan mereka semua buat RTK yang bernilai around rm100+, dan sebahagian besar daripada mereka buat PCR around rm200+. Nilai test sahaja melebihi 5k oi!
Ini pesanan saya buat anda yang masih tak ambil serius bab SOP, mask, sanitizer, dan berdegil (macam saya 🙏) nak buat gathering family, gathering buka puasa, gathering raya nanti dan segala bagai gathering tu!
(Termasuklah mereka yang retis, famous dan berjawatan yang acah bagus pergi rentas negeri beli cincau, karpet, buka puasa anak yatim dan tangkap gambar produk etc etc then akal pendek pergi pos di media sosial, lepas tu acah terpaling agama di bulan Ramadan )
1. Tolong ambil serius bab SOP. Jangan buka mask sekalipun suara slow, panas, berpeluh dan apa jua ketidakselesaan. Jangan buka mask!
2. Sanitize. Bawa sanitizer kecil tu, dan sapu tangan. Kita tak tahu tangan kita ni dah usik virus celah mana.
3. Jangan sentuh/salam orang. Yup, walaupun dengan family, parent, tok imam, cikgu dan sesiapa saja. Ya memang rasa bersalah nak menolak salam, tunggulah rasa bersalah sebab kontak rapat covid, masa tu perasaan bersalah lagi teruk oi! Baik rasa bersalah tolak salam daripada rasa bersalah nak maklumkan kontak rapat covid.
4. Gathering? Tangguh dululahhh. Tapi nak buat juga? Then, SOP ambil serius tahap gaban! Masalahnya SOP tenggelam ke laut, baik tak payah buat!
5. Kalau mula rasa tak sedap badan: Tekak kering? Kepala pening? Demam? Selesema? Batuk? Walaupun sikit, jangan menggatal nak pergi jumpa family lah, kawan lah, then guna ayat “ala, tak ada apa-apa ni, demam biasa je,” please guys! Just don’t. ANGGAP COVID DAHULU bukan lagi anggap demam biasa dahulu.
6. Buat semua, mohon sentiasa doakan mereka yang ditimpa ujian Covid ini cepat sembuh dan baik.
7. CUKUPLAH SALAHKAN ORANG LAIN! Frontliners berhempas pulas nak jaga pesakit yang hadir. Mereka beri yang terbaik. Pakai PPE one whole day. Mereka SETIAP MINIT DI TEMPAT KERJA terdedah dengan covid. Tak macam kita ni. PLEASE MUDAHKAN KERJA MEREKA.
Para menteri dan pihak atasan (yang betul-betul buat kerja), mereka pun dilema juga. Kalau buat PKP 1.0, ratusan juta ringgit transaksi sehari akan terhalang (ini saya dengar cerita rakan saya kerja gomen), lagi bertambah teruk ekonomi kita nanti.
Dalam masa yang sama, mereka dilema dengan keadaan kebolehjangkitan Covid. Ingat mereka suka jadi bahan makian rakyat kerana PKP ni? Dan ingat kita ni suka maki-maki orang? Tahan nafsu caci maki kita guys!
9. Akhirnya, terima kasih semua frontliners dan individu yang terlibat secara langsung dan tidak langsung dalam proses kuarantin dan saya mohon maaf kepada semua yang terlibat juga


“Janda, Anak Dara Tua Atau Mandul, Kena Hormat Status Sendiri & Bersyukur Kerana Dalamnya Banyak Pengajaran.”-Farah Lee

Berkata-kata yang baik-baik  maka yang baik juga akan terzahir dari dalam diri kita. Demikian juga dengan status yang dimuat naik oleh Farah Lee, instafemes yang kini berada di luar negara bagi menyambung pengajiannya.

Pemilik nama sebenar Nurfarahin Romli ini juga merupakan bekas isteri Ally Iskandar. Belaiu rajin memuat naik perkongsian dan tip keibubapaan di laman instagramnya.

Terbaru, Farah Lee memberi pesanan kepada individu tertentu.

“Macam mana nak buat orang respect dengan status anda sekarang adalah dengan anda sendiri respect status tersebut.

Status tersebut dikongsikan oleh Farah Lee menerusi instagramnya baru-baru ini.

Walau bagaimana pun, Farah menjelaskan status berkenaan bukanlah berkenaan orang yang suka ‘membawang’, sebaliknya ia ditujukan buat mereka yang ‘down’.

“So I was trinna tell them that, whatever they’re facing right now, is the best for them and they should embrace, and learn from the journey. Because only them have the power to control themselves.

“Selagi diri malu dengan diri sendiri, selagi tu kita akan affected dengan mulut orang, malu nak bangkit berdiri lagi. Then they won’t heal,”ujar Farah lagi.

Farah Lee mendirikan rumah tangga bersama Ally Iskandar pada 20 Januari 2012 namun berpisah pada 17 Ogos 2016.

Hasil perkongsian hidup mereka sebelum ini dikurniakan seorang anak perempuan, Maream Esabell. Namun, tiada jodoh mereka berpisah namun tetap baik atas dasar anak.


“Raya Pertama Khawla & Daddy Ibu.” Ernie Zakri & Syamel Dedah Wajah Anak. Copy Paste Muka Daddy!

Tanggal 2 Mei yang lalu, penyanyi terkenal, Syamel dan Ernie Zakri mendedahkan wajah anak perempuan mereka, Nur Khawla Soleha yang lahir pada 22 Februari lalu,

Perkongsian itu dibuat penyanyi duet lagu Aku Cinta itu menerusi akaun Instagram masing-masing.

Raya pertama buat Khawla dan Daddy Ibu ❤

Selamat hari raya, mohon maaf zahir dan batin 🙏

Demikian kapsyen yang dimuatnaik Ernie Zakri.

Pemilik nama sebenar, Syameel Aqmal Mohd Fodzly mengakui teruja dapat meraikan Aidilfitri bersama puteri sulungnya itu.

“It’s our first raya together. Selamat hari raya maaf zahir dan batin dari Daddy , Ibu & Khawla ❤. Tetejut Khawla pestaim raya tiber tiber 🐣,” tulis Syamel dikapsyennya.

Keluarga bahagia ini mengenakan baju sedondon rona biru. Sebelum ini, mereka memilih untuk tidak mendedahkan wajah cahaya mata sulung mereka atas alasan masih belum bersedia.

Ketika bayi berusia tujuh hari, pasangan berkongsi nama Nur Khawla Soleha untuk bayi mereka yang bersempena nama serikandi Islam terkenal.

Untuk rekod, Syamel dan Ernie diijabkabulkan di Masjid Puncak Alam, Selangor pada 22 Mac tahun lalu.


Anak Masih Belum Boleh Bercakap, Rupanya Ibu Ni Sangat Sibuk kerja, Besar Sungguh Ujiannya.

Tidak dinafikan betapa peritnya cabaran ibu bapa. Maklumlah anak yang dibesarkan dengan kasih sayang tentunya kita ingin mempunyai masa depan yang cemerlang.

Namun bergelar ibu bapa, kadang-kala tidak menyedari ada kesilapan dalam mendidik anak-anak.

Kesibukan dengan kerjaya membuatkan masa itu terhad hingga anak diabaikan. Bukan tidak sayang anak tapi berkorban diri untuk mendapat tingkatkan taraf ekonomi keluarga.

Bagaimanapun, anak itu amanah, bertindak sebelum terlambat agar masa depannya terjamin.

Moga jadi ikhtibar.

Pernah saya jumpa seorang ibu dan anaknya di klinik kanak-kanak sebab dia masih belum boleh bercakap.

Sesi kami agak lama sebab untuk kes begini saya akan bertanya itu ini pada ibunya. Sambil dia ni bercerita, saya perasan yang ibu ni makin serba tak kena.

Dari satu ayat ke satu ayat, penuh dengan nada kecewa. Muka berkerut dan nampak kusut. Saya pun sambung mendengar sampailah dia kata,

“Saya sebenarnya sibuk sangat kat tempat kerja. Balik rumah dah penat sangat. Saya biar je dia tengok TV.

Saya rasa dia tak dapat perhatian yang secukupnya dari saya. Saya banyak biarkan dia dengan nenek dia. Saya rasa saya yang tak pandai nak besarkan dia.”
Lambat sungguh baru saya nak tersedar.

Ibu ni diselubungi dengan rasa bersalah. Dia fikir dialah punca anaknya masih belum boleh bercakap.

Usah salahkan diri

Saya terangkan baik baik pada dia, ada bermacam sebab lain sampai anak boleh jadi macam ni. Dia pandang pada saya, nampak dia sedikit lega.
Besar sungguh ujian kaum ibu ni.

Ada hari berkejar-kejar tak sempat masak dan hanya jamu anak dengan masakan dari kedai, dah terasa seperti ibu yang gagal.

Susu badan tak cukup sampai terpaksa susukan anak dengan susu tepung, boleh timbul rasa seperti ibu yang gagal.

Keluar bekerja sebab nak bantu tambah pendapatan keluarga tapi pada masa yang sama tak dapat nak besarkan anak di depan mata.

Ada yang terasa seperti ibu yang gagal.Kita tak duduk dalam kasut mereka, kita tak tahu sisi hidup ibu-ibu ni. Sebutlah yang baik baik pada mereka.

Untuk ibu di luar sana, berhentilah rasa bersalah. Keluar mencari rezeki dan membantu suami, tak sedikit pun mengurangkan kebaikan kalian sebagai seorang ibu.


“Mak Awet Muda, Anak Pun Cantik. Macam adik & kakak. Kurusnya.” Penampilan Bonda Rozita & Anak Perempuan Raih Perhatian!

Memasuki usia 50 an, penampilan Rozita Ibrahim tetap maintain awet muda. Menerusi perkongsian terbaru anak perempuannya, Noor Hayati Kamarzaman memuatnaik beberapa gambar ketika majlis sambutan hari lahir bapa tirinya.

Apa yang meraih perhatian ramai adalah penampilan Rozita atau Mesra disapa Bonda bersama anak perempuannya ini. Ada yang memuji Bonda tampak kurus dan mereka seperti kakak dan adik.

Walaupun semalam birthday cinta hati mak den.. Kak Yatie & adik2 pun dpt hadiah jugak dari mak. Terkejut den tau 🙈

Turut hadir dalam majlis tersebut ahli keluarga Datuk Aliff Syukri. Untuk majlis tersebut, mereka memilih tema pakaian rona putih.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


11 Lelaki & 5 Perempuan Semuanya Berjaya.  MasyaAllah, Ini Perkongsian Dari Anak Lelaki Bongsu Keluarga Ni. Jadikan Inspirasi!

Tidak dapat digambarkan bagaimana susah payah dan tabahnya ibu dan ayah ketika  membesar dan mendidik anak-anak. Semua itu untuk  pastikan agar menjadi insan yang berjaya di dunia dan akhirat.

Apatah lagi  jika bukan seorang dua jumlah anaknya, tetapi 16 orang kesemuanya. Cukup luar biasa.

Untuk itu ayuh kita baca perkongsian daripada anak lelaki bongsu keluarga ini tentang rahsia dan prinsip yang dipegang oleh kedua orang tuanya.

Semoga dengan ini  kita sama-sama boleh ambil sebagai pengajaran untuk kita mendidik anak-anak kita pula.

Ini perkongsiannya :

Saya ada 16 adik beradik seibu sebapa.
1 hingga 11 semua lelaki.
12 hingga 16 semua perempuan.

Ada orang rasa stress dan sedih bila beranak 5 orang sederet lelaki. Mak saya rilek je dapat 11 anak semua lelaki.

Alhamdulillah walaupun hidup sangat susah, kesemua 16 beradik berjaya sambung pelajaran ke universiti.

Pada tahun 1991, masa mak mengandung anak ke-16 ayah diserang stroke dan lumpuh. Hilang sumber pendapatan. Tiada simpanan sebab hidup cukup-cukup makan je. Pihak masjid bagi wang ehsan setiap bulan hanya rm150.

Mak besarkan kami 16 beradik dan dalam masa yang sama uruskan ayah yang lumpuh dengan hanya 150 ringgit sebulan. Macam mana boleh survive? Ni semua urusan Allah..semua rezeki dari Allah

Allah bagi “rezeki” kepada anak-anak dalam bentuk kesedaran untuk berdikari. Walaupun masih sekolah rendah kami dah mula cari duit sendiri. Jadi buruh sementara, kutip botol dan tin aluminium untuk dijual, bercucuk tanam dan lain-lain.

Pada tahun 2001, ketika tingkatan 4, saya masih kutip kayu api untuk masak. Ada berlaku kecederaan ketika sedang memotong kayu, parang terkena kat tangan. Ada kesan parut di tangan kiri.

Makanan kami juga tidak semewah orang lain. Makan nasi tanpa lauk sudah jadi kebiasaan. Sekadar nasi campur air, garam dan sedikit gula sudah memadai. Mujur di sekolah ada Rancangan Makanan Tambahan RMT, dapatlah kami rasa makan yang sedap secara berterusan.

Walau keadaan hidup begitu susah, tidak pernah sekalipun mak berhenti berjuang mahupun mengaku kalah dalam membesarkan anak-anaknya.

Tidak mengeluh

Mak juga tidak berkeluh-kesah di hadapan anak-anak, biarpun beberapa kali saya melihat mak menangis mungkin kerana terlalu berat menanggung keperitan hidup.Kami anak-anak yang masih kecil ketika itu hanya boleh menahan sedih melihat keadaan emak.

Ketika itu memang tidak banyak yang boleh kami bantu, malah untuk angkat ayah yang lumpuh untuk dimandikan pun susah. Saya banyak kali menangis sebab melihat ayah yang makin lemah dan kudis di badannya makin besar disebabkan terlalu lama baring..sangat meruntun jiwa.

Nasib baik abang-abang di sekolah menengah banyak tolong dengan penuh kesabaran tetapi apabila mereka masuk universiti, tinggal kami yang kecil-kecil sahaja di rumah.

Sehingga tahun 2001, kami masih memasak menggunakan dapur kayu api. Bukan tidak ada dapur gas tetapi mahu menjimatkan wang daripada membeli gas. Kalau bekalan kayu api berkurang, kami adik beradik akan masuk hutan mencari kayu api. Ketika itu tiada lagi orang kampung yang mengutip kayu api, hanya keluarga kami sahaja.

Tidak berhutang

Mak pula pegang prinsip tidak akan hutang duit orang. Hidup dengan sekadar apa yang ada. Alhamdulillah, beban emak sedikit ringan apabila abang-abang di universiti mengirim duit biasiswa masing-masing untuk adik-adik di kampung. Pernah abang saya cerita, dia sanggup ikat perut semata-mata untuk hantar duit ke kampung.

Utamakan solat

Sepanjang ingatan saya, semasa ayah masih hidup dan sihat, dia tidak pernah bertanya tentang pencapaian pelajaran anak-anak, tapi ayah selalu tanya tentang solat di masjid atau tak. Arwah ayah selalu pesan, “tidak guna belajar tinggi dan pangkat tinggi tapi solat jemaah tidak dijaga”. Arwah ayah memang sangat menekankan amalan agama.

Walaupun kami masa masih bersekolah dan sangat sibuk dengan mencari duit tapi kami tetap ke masjid solat jemaah. Kami cuma dapat belajar ketika di sekolah sahaja kerana di rumah kami sibuk dengan kerja dan mengasuh adik-adik yang masih bayi. Namun, syukur semuanya kini cemerlang dalam pelajaran. Alhamdulillah 1 hingga 16 berjaya semua masuk universiti.

Pesanan untuk ibubapa, bagi mendapat keluarga yang bahagia di dunia dan akhirat berilah penekanan pada pendidikan agama terutamanya solat. Anak-anak lelaki mesti dibiasakan dengan solat jemaah.

Sekarang bila tengok orang yang kutip tin dan botol di tepi jalan saya teringat keadaan saya dulu-dulu. Walaupun saya dah hidup senang dan alhamdulillah bisnes saya maju tapi saya tak lupa asal usul saya.

– Ditulis oleh anak ke-11, Mohd Yazid Ismail.
…………………………..

Ini kisah survival keluarga suami saya.
Saya copy & paste untuk bagi semangat kepada ibu-ibu yang tengah struggle.

Kita ibu bapa di zaman yang penuh cabaran ni kena ambil pengajaran dari kisah mereka. Solat jemaah kena betul-betul jaga supaya tenang hidup di dunia dan akhirat.


Sepupu Sah Covid-19 & Sebelum Itu Pernah Bermalam Di Rumah. Makcik Ni Terus Buat Check Up!

Sedang ada segelintir yang masih belum faham apa yang dikatakan dengan mempunyai kontak rapat dengan pesakit covid-19, nyata itu akan menyebabkan virus ini akan terus tersebar.

Ini mamandangkan seseorang itu biasanya akan merasakan dirinya sihat dan bebas virus, namun hakikatnya sudah ada kontak rapat dan tanpa sedar telah menyebarkan kepada orang lain pula.

Lantaran itu, doktor ini kongsikan senario makcik ini yang begitu faham tentang makna kontak rapat.

Diharapkan perkongsian ini dapat memahamkan lebih ramai antara kita tentang istilah kontak rapat.

Ini perkongsiannya.

“Ya mak cik, datang ke sini hari ni sebab apa ya?”

Tanya staff yang menjaga kaunter saringan.

“Mak cik nak buat saringan untuk cek penyakit covid tu. Itu hari ada sepupu singgah menumpang tidur kat rumah. Berdebar-debar jantung makcik sejak pagi tadi bila dapat tahu dari group whatsapp family yang dia sah positif penyakit tu.

Tu yang cepat-cepat datang ke mari ni.”

Sebaik saja dengar begitu, segera petugas tadi melorongkan wanita tersebut ke laluan khas yang disediakan bagi menyaring individu yang mungkin terkena jangkitan Coronavirus.

Dekat situ nanti, maklumat lebih detail dan pemeriksaan akan dilakukan oleh staff kesihatan yang siap dengan pakaian perlindungan (PPE).

Mujurlah wanita tadi cakna dan faham maksud kontak rapat (close contact) lalu segera hadir lakukan saringan. Jika ditakdirkan positif, dia boleh dirawat segera dan tak jadi penyebab virus tersebar pada orang lain.

Yang paling menakutkan kita sekarang ni ialah masih ada sebahagian yang tak faham maksud sebenar ‘kontak rapat’.

Bebas berjalan ke pasar, ke supermarket tanpa sedar yang dia mungkin jadi penyebar virus bahaya.

Kontak rapat ialah individu yang mempunyai kontak secara langsung kepada pesakit yang telah disahkan positif COVID-19. Ia termasuk:

▪ Sesiapa yang tinggal serumah dan berkongsi peralatan rumah dengan pesakit kes Covid-19.

▪ Sesiapa yang pernah berada berhampiran dengan pesakit Covid-19 (kurang satu meter) dalam jangka masa lebih 15 minit.

▪ Sesiapa yang pernah bersama dengan pesakit Covid-19 dalam bilik tertutup pada jarak kurang satu meter untuk jangkamasa lebih 15 minit.

▪ Sesiapa yang pernah melakukan perjalanan (travel) bersama dengan pesakit Covid-19.

▪ Sesiapa yang bekerja bersama pesakit Covid-19 dalam bilik tertutup.

▪ Mana-mana kakitangan kesihatan yang terdedah dengan pesakit Covid-19 dalam keadaan tidak memakai pakaian perlindungan (PPE) lengkap.

▪ Sesiapa yang bekerja bersama dengan kakitangan kesihatan yang disahkan dijangkiti Covid-19.

▪ Sesiapa yang pernah melawat atau berada dalam bilik tertutup bersama pesakit Covid-19.

▪ Sesiapa yang pernah menaiki kenderaan yang sama dengan pesakit Covid-19 dalam jarak 2 kerusi lebih dari 2 jam.

Benda ni dah jadi perkara yang sangat serius.

Setakat semalam KKM dah berjaya kesan 735 kes positif jangkitan berpunca dari kategori kontak rapat ni.

Sebab tu mana mana yang termasuk dalam kategori kontak rapat, kami benar benar merayu agar ambil langkah segera untuk lakukan saringan. Tak usah bertangguh.

Tolong sangat-sangat ya. Bantu #sebarkan info ni pada seramai yang mungkin. Mudah-mudahan bila lebih ramai yang tampil untuk jalani saringan, kita akan berjaya akhiri wabak ni dengan lebih cepat.


“Pulangkan Pokok Saya.” Hampir Pengsan Pokok Hiasan RM50,000 Kena Curi, Wanita Ini Buat Laporan Polis.

Hati mana yang tidak remuk apabila melihat pokok kesayangan yang dijaga dan dibelai selama 3 tahun telah didapati hilang sekelip mata. Lebih menyedihkan pokok-pokok itu mempunyai nilai sehingga RM50,000.

Dalam pada itu, dia memohon para netizen untuk viralkan kisah kehilangan ini agar pokok kesayang dapat ditemui semula. Pada masa yang sama, dia turut membuat laporan polis tentang kejadian berkenaan.

Seterusnya ikuti perkongsian beliau

KES KECURIAN POKOK, TOLONG SAYA SHARE
Assalamualaikum semua, minta pertolongan semua untuk share dan war-warkan di semua group dan media social. 3 pokok kesayangan saya yang bernilai RM50,000 telah hilang dicuri petang semalam di Kuala Terengganu.

Pokok yang hilang adalah seperti yang tertera dalam gambar:
1) Monstera Albo Marble (daun putih hijau besar berlubang2)
2) Monstera Aurea Marble (daun kuning hijau besar berlubang2)
3) Monstera Albo Halfmoon ( daun sebelah hijau sebelah putih)

Laporan polis telah dibuat dan saya amat memerlukan pertolongan sekira ada sesiapa yang mengenali saudara/jiran/rakan yang tiba-tiba ada menanam pokok ini di rumah atau terjumpa posting di mana2 platform untuk menjual pokok sebegini, sila segera maklumkan kepada saya.

Saya amat mengenali pokok saya berikutan corak khas dan saiz pokok tersebut tidak dimiliki oleh orang lain. Pokok ini tiada dijual di nurseri biasa dan saiz pokok yang dicuri sangat sukar didapati.

Tolong bantu saya untuk dapatkan semula pokok-pokok ini dan agar saya dapat membawa si pencuri ke muka pengadilan.

Ralat sungguh ralat kerana pokok-pokok ini saya dah bela selama hampir 3 tahun dan mencapai saiz yang tidak dimiliki oleh orang lain. Ini membuatkan pokok2 ini mudah untuk dicam sekiranya dijumpai.

Hampir pengsan

Terima kasih kepada semua yang sejak petang semalam sehingga ke saat ini bertubi-tubi membantu saya untuk menjejak pokok-pokok ini dan memberikan kata2 semangat buat saya.

Hampir rebah rasanya sewaktu menyedari kejadian yang berlaku.

Sekiranya ada yang dah terbeli pokok ni, saya takkan minta semula pokok ni. Saya cuma nak dapatkan detail si penjual (nama, no telefon, no acc bank, lokasi) supaya dapat membantu siasatan polis. Harap dapat berlaku jujur dengan saya.

Pulangkan pokok saya

Kepada si pelaku sekiranya anda membaca tulisan saya, sila pulangkan pokok saya seperti sedia kala atau saya tidak akan memaafkan anda dunia akhirat dan berdoa agar anda menerima balasan yang setimpal dunia akhirat.

Saya juga doakan pokok tersebut tidak akan hidup subur di tangan anda, sungguh saya tidak redha dengan perbuatan anda yang menceroboh kawasan rumah dan mencuri pokok-pokok kesayangan saya. Bertaubatlah!

‘Clue’ terbaru

Update: Terkini pemilik kepada pokok berkenaan telah memberi tahu kes kehilangan pokok hampir menemui penyelesaian. Katanya, sudah mendapat gambaran mengenai pihak yang tidak bertanggungjawab atas kehilangan pokok kesayangannya itu. Dia berharap pihak terbabit segera menyerah diri sebelum tidakan lanjut dilakukan.

Dalam pada itu di ruangan komen, rata-rata warganet meluahkan rasa simpati yang dihadapi oleh wanita berkenaan. Ada juga memberi nasihat dan tips. Apa pun semoga pihak tidak bertanggungjawab dapat ditemu.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Sapu Rumah, Buang Sampah dan Lipat Kain Sikit-Sikit Dah Bukti Betapa Suami Sayang Pada pasangannya. Begini Rupanya Cara Ustaz Ebit Lew Bahagiakan Isterinya

Keindahan sebuah perkahwinan bukan sekadar romantik sahaja tetapi tolong menolong isteri menguruskan rumahtangga. Biarpun sekadar sapu rumah, buang sampah dan lipat baju, ia sudah cukup bahagiakan isteri.

Begitulah cara yang dilakukan oleh penceramah terkenal, ustaz Ebit Lew.8

Dah sampai rumah tengah malam dari Kuala Terengganu. Tengok bidadari dah tidur. Anak sulung jer tengah hafal Al-Quran. Bidadari dah pengsan urus anak-anak. Kasihankan. Tengok bidadari rehat tidur kebahagiaan buat saya. Ya Allah. Andai diberi pilihan mahu rasanya sentiasa bantu bidadari di rumah.

Perlahan-lahan masuk rumah. Sapu rumah, buang sampah, lipat kain sikit-sikit. Penat tau kerja ni semua. Sebenarnya kerja saya seorang suami. Bidadari saya buat semuanya. Ya Allah. Tak pernah merungut. Jika bidadari saya terjaga, dia tak bagi buat semua ini. Ya Allah sakit pinggang masa angkat baju dan lipat. Nak susun ikut almari masing-masing. Itupun ada seninya. Lepas tu start kereta pergi isikan minyak kereta bidadari saya. Sebab susah bawa anak 4 orang nak isi minyak. Cek angin tayar. Terima kaseh Allah.
.
Anak saya suka rakam saya untuk motivasi dirinya. Nanti supaya mereka ingat betapa pengorbanan uminya. Dan betapa ayahnya sayang pada uminya. Jadi kenang-kenangan yang baik. Terimalah ya Allah asbab kebaikan dan hidayah.


Rungsing Parut Kekal Pada Muka,  Tak Perlu Risau, Cuba Hilangkan Dengan Langkah Begini!

Parut dan kesan jerawat pada muka sememangnya buat kita rasa rendah diri, lebih-lebih lagi bila ada yang sentiasa memerhatikan muka kita ketika bercakap. Rungsing dibuatnya bila mana kesemua produk yang kita cuba tak nampak hasilnya.

Sebenarnya tak hanya gunakan produk, mencuba petua cara tradisional adalah langkah bijak bagi menghilangkan parut di wajah. Tapi kenalah rajin dan usahakan setiap hari untuk hilangkan parut ini. Boleh cuba tiga langkah ini.

1. Hilangkan Parut Lama

Bahan:
Kulit Kayu Manis

Caranya:
Kikis kulit kayu manis yang kering dengan menggunakan pisau atau sagat bahan tersebut di atas permukaan batu kasar (tepi lesung batu / batu giling). Kemudian sapukan ke atas parut sehingga bahan tersebut meresap ke dalam kulit. Sapukan di waktu malam sebelum tidur dan bersihkannya di waktu pagi. Lakukannya setiap malam sehingga parut hilang.

2. Hilangkan Parut Baru

Bahan:
Kulit rambai
Kulit pisang
Kulit limau mandarin

Caranya:
Gosokkan bahagian dalam kulit ke atas parut anda. Boleh cuba salah satu kulit-kulit ini dan buat setiap hari hingga parut makin reda.

3. Guna Lemon

Bahan:
Lemon
Soda Bikarbonat

Caranya:
Potong lemon nipis dan bancuh bersama soda bikarbonat. Sapukan pada parut di muka. Sifat lemon yang bertindak sebagai peluntur semulajadi mampu mengurangkan kesan parut ini.


Sampah Mudah Berulat, Ibu-ibu Cuba Amalkan Guna 2 Bahan Ni Hindarkannya, Memang Mujarab!

Masalah sampah di rumah kita memang menjadi satu masalah besar jika terlambat dibersihkan. Terlambat sampah dibuang, mulalah tong sampah kita dihinggapi ulat sampah.

Geli juga bila terlalu banyak ulat yang kelihatan berdekatan sampah malah ada yang terkeluar hingga kawasan sekitar. Memang sukar untuk dibersihkan. Kita juga yang salah kerana gagal buang sampah setiap hari dan membiarkan kotoran dan sisa makanan ini berhari-hari.

Bagi mengelakkan masalah ini berlaku sebenarnya ada petua yang dikongsikan untuk menghilangkannya malah mengusir ulat ini.

Kakak saya dapat petua elakkan ulat ni secara tak sengaja. Waktu itu ulat-ulat sudah mula merayap hingga atas tong sampah. Kebetulan dia nak buang serdak cengkih, dibuangnya atas ulat-ulat tu. Tak lama lepas tu ,dia ingat nak ambil sheltox untuk sembur pada ulat seperti biasa. Rupa-rupanya ulat yang kena serdak cengkih sudah mati.

Petua 1

2. Taburkan pada tong sampah dan kawasan sekelilingnya.

3. Biarkan sahaja dan hasilnya ulat akan mati tanpa disembur bahan kimia.

Petua 2

Satu satu cara lagi ialah dengan menggunakan sedikit cecair peluntur baju.

Sumber: la-abwa.blogspot.my


“Sempat Minta Bancuhkan Minuman Coklat Panas Sebelum Ibu Keluar Berniaga.” Kanak-Kanak Maut Selepas Main ‘Tumbuk-Tumbuk’ Dengan Bapa Saudara Sindrom Down

Awalnya mereka  sekadar gurauan, namun siapa sangka ia bertukar tragedi apabila seorang kanak-kanak lelaki maut difahamkan selepas dengan bapa saudaranya yang dikategorikan sebagai Sindrom Down.

Menurut pihak keluarga, mangsa Muhammad Azfar Qayyum Md Said, berusia enam tahun telah bergurau ‘bertumbuk-tumbuk’ dengan bapa saudaranya yang mesra dipanggil Mi.

Melihatkan gurauan tersebut  yang agak kasar, mereka berdua telah ditegur agar berhenti bermain bertumbuk, namun tidak lama kemudian mereka menyambung semula.

Difahamkan mangsa Muhammad Azfar Qayyum Md Said bermain bersama bapa saudaranya di rumahnya. Bagaimanapun pada tengah hari esoknya mangsa tidak sedarkan diri sebelum bapanya membawa kanak-kanak itu ke hospital.

Berdasarkan percakapan ibu dan bapa mangsa, anak mereka berada dalam keadaan sihat meskipun terdapat kesan lebam pada muka pagi ini.

“Ibu mangsa kemudian keluar bekerja sehinggalah dimaklumkan suaminya anak mereka tiba-tiba tidak sedar diri 12 tengah hari.

“Muhammad Azfar kemudian dikejarkan ke Hospital Baling sebelum disahkan meninggal dunia 2.15 petang,” katanya.

Hasil pemeriksaan awal mendapati terdapat kesan lebam di bahagian kepala dan badan mangsa.

Menurut Nur Maizatul Akmar Abd Aziz, 27, kakak lelaki berkenaan yang juga ibu saudara mangsa,  dia percaya adiknya berusia 16 tahun yang juga penghidap Sindrom Down itu tidak mempunyai niat untuk mendatangkan kematian kepada mangsa.

“Selama ini adik saya dan mangsa biasa bermain bersama dan mereka amat rapat jadi saya kenal sangat kelakuan adik saya.

“Walaupun dia mempunyai Sindrom Down tetapi dia amat sayangkan kanak-kanak malah sebelumnya ketika mereka bermain bersama tidak pernah terjadi apa pun,” katanya.

Mangsa sempat meminta ibunya membancuh minuman sebelum ibunya keluar berniaga.

“Pagi semalam, sebelum kakak saya (ibu mangsa) keluar berniaga nasi lemak, arwah ada minta padanya untuk membancuhkan minuman coklat panas.

“Arwah juga sempat melambai tangan kepada ibunya yang ketika itu sedang memakai tudung sehinggalah keluar rumah,” katanya.

Mengakui tragedi itu amat menyedihkan buat mereka  sekeluarga namun reda dengan apa yang berlaku.

Sumber: Harian Metro & Sinar Harian


Bahagia Bukan Duit Semata, Tapi Tolak Ansur Suami Kepada Isteri. Sungguh Inspirasi Perkongsian Suami Ini

Nak rumahtangga bahagia bukan duit semata, tapi tolak ansur dalam hubungan suami isteri. Begitulah sikap yang ditonjolkan oleh suami ini menerusi coretannya di laman facebook Mohd Fhais yang beranggapan setiap suami jangan memberi tekanan kepada isteri supaya emosinya sentiasa gembira. Misalnya baru-baru ini mereka bercuti, walaupun terpaksa menunggu isteri shopping dalam tempoh yang lama, ia bukan jadi alasan untuknya memarahi isterinya. Namun menganggap ia adalah terapi batin buat isterinya. Sungguh inspirasi perkongsian ini.

_____________________________________________

Menunggu Orang Perempuan Shopping Ni Ada Hikmahnya

Walaupun duduk di tepi tembok, dengan panas terik, sambil gendong aish rizqi, dalam masa yang sama annur rania tak mahu duduk diam. Bertambah meluap-luap darah mendidih ke kepala masa tu.

Sejam juga kami para bapa-bapa ni tercongok depan kedai jeruk pak ali menunggu para mak-mak pergi mencari belacan. Termasuklah isteri saya..

Padahal masa beli jeruk pak ali ada je belacan kat situ, tapi tak nak beli. Nak juga cari belacan kertas kuning. Yang tu sedap katanya..

Dalam hati memang rasa nak sembur je bila diorang kembali nanti..

Tapi tak sangka betul !

Bila diorang kembali dengan beg plastik penuh di tangan, sambil bergelak ketawa, muka masing masing masa pergi tadi berkerut sekarang dah jadi lebar dengan senyuman di bibir.

Hilang terus rasa panas tadi, hilang terus ayat nak sembur.. tiba-tiba Allah datangkan rasa lega dan bersyukur.

Sebab itulah nafkah batin yang saya patut beri pada isteri iaitu bagi dia rasa gembira dan buat dia tersenyum.

Sampai dalam kereta isteri berceloteh tak habis-habis. Dia tunjuk bukan setakat belacan, baju, asam, jeruk semua dia ada beli. Siap belikan untuk kawan-kawan, untuk mak saya di jb, untuk kak yati dan mira.

Kalau nak tahu celoteh ni tanda bahawa emosi dan minda ( Emotion & Mental State ) isteri di tahap terbaik. Anak berak dalam kereta pun dia kata bau wangi.

Sebenarnya tak susah pun nak bagi isteri kita terapi emosi dan minda mereka, bagi je mereka peluang berjalan-jalan tanpa gangguan, sejam terapi boleh tahan bertahun bertahun selagi memori itu tak di cemari dengan semburan dan teguran negatif.

Sekali sekala bawa mereka jalan melihat tempat baru supaya boleh beri kesegaran ( Refreshment ) pada diri mereka kerana setiap hari mereka duk tengok dinding rumah, dinding kereta, dinding tempat kerja sahaja boleh buat diri mereka rasa terpenjara.

Jangan suka ikut emosi, cepat marah bila isteri lama memilih masa shopping sebab bukan mereka sengaja melambat-lambatkan tapi sebenarnya perasaan teruja ( Excitement ) memilih itu buatkan mereka lupa pasal masa tanpa sengaja.

Jadi tuan tuan, lepas ni kalau nampak isteri senyum lepas balik shopping berjam jam jangan sembur atau marah ya, nanti sia sia je pengorbanan anda menunggu berjam jam.

Mohd Fhais
Walaupun tak makan belacan, saya tetap benarkan isteri beli asalkan dia bahagia

p/s : Silakan share pada orang lain ya supaya sama-sama dapat manfaatnya.

p/s : Jom dapatkan lebih banyak tips rumahtangga dan parenting dalam telegram saya. Join di sini -> t.me/CoretanFhais


Kurus Alami Dengan Jamu Ni, Badan Ramping &  Tak Ada Lagi Masalah Sebu Perut!

Runsing masalah perut yang sering terasa sebu dan nampak buncit elok kiranya amalkan minum jamu ini.

Menyediakan jamu ini juga mudah dan tidak memerlukan bahan yang sukar, semuanya sedia ada di dapur. Jom semak bahan-bahannya.

Kome ada masalah uk uk tak lawas! Kome ada masalah angin kush-kush hota heyy!!Kome ada masalah sebu perut! Kome ada masalah peyut muncit! Kome nak kurus secara alami…

Cikpooja amalkan nie je Jamu Halia Madu

Bahan-bahan pun mudah..

2 inci halia tua
2 biji limau nipis@ 1biji lemon
3 cawan air
1/2 cawan madu

Cara2 nak masak dia…ikut step kat pic yea

Step 1: Potong limau dan halia membulat.

Step 2 : Masukkan ke dalam periuk dan masukkan air 3 cawan. Renih hingga air berbaki 2 cawan.

Step 3 : Masukkan dalam cawan dan biarkan suam. Kemudian masukkan dalam pengisian dan campur 1/2 cawan madu. Kisar halus.

Step 4 : Siap. Isi dalam botol dan simpan dalam peti sejuk. Ambil 3 sudu besar 2 kali sehari.

Nie cara cikpooja kurus secara alami…Selepas berpantang…baby dah 2 bulan…baru cikpooja amalkan minum ni…lelemak pon  tak tepu lagi sebab baru habis pantang..sebab tu senang nak kikis.

Kalau lelemak kome dah jadi lemak tepu…bertabah la yea…lambat cikit la dia nak cair…..
Apa-apa pon yang kita buat…bergantung pada usaha konsisten nya seseorg tu yea…sbb kita ni Allah cipta kan sama…tapi berbeza…mohon hadam.


“Abang Yang Baik Untuk Adik-Adik. Sejuk Perut Dapat Anak Macam Ni.” Video Anak DS Aliff Syukri Ajar Adik Mengaji Dapat Pujian Netizen.

Anak sulung kepada Pengasas produk Terlajak Laris, Dato Sri Aliff Syukri dan Datin Sri Shahida ini memang bijak orangnya.

Dia sebelum ini begitu petah mempromosikan produk ayahnya, Ammar Ahyan juga rajin menghafal dan membaca al-quran.

Semalam, satu video yang memaparkan Ammar bersama adiknya Ameena menarik perhatian netizen.

Video tersebut dikongsikan menerusi instgram Ammar menunjukkan dia sedang mengajar adiknya membaca surah Al-Ikhlas.

Biarpun si adik masih kecil dan tidak duduk diam, namun Ammar tetap sabar dan lembut terhadap adiknya itu.

Sebelum ini, Datin Sri Shahida pernah memuat naik video anak sulungnya itu membaca dan menghafal al-Quran

Semoga jadi anak dan abang yang baik dan soleh ye Ammar supaya jadi teladan buat adik-adik yang lain.

Perkongsian itu mendapat maklum balas dari netizen yang memuji sikap penyayang dan sabar dalam diri Ammar.


Jangan Buat Main Bila Berdengkur, Ini Petanda Penyakit Bahaya! Pakar Bedah Telinga, Hidung & Tekak Ada Penjelasan Hal Ini.

Apabila pasangan atau ahli keluarga anda mengalami tidur yang berdengkur, anda perlu ambil berat tentang hal ini.

Gejala berdengkur sebenarnya mungkin antara tanda kepada penyakit yang lebih berbahaya.

Perhatikan gejala-gejala lain :
1. Tidur dengan berdengkur
2. Terjaga ketika tidur dengan rasa sesak nafas dan terbatuk-batuk
3. Mengantuk pada waktu siang hari
4. Pening dan sakit kepala pada pagi hari
5. Anda perhati, pasangan anda tidur dengan berhenti bernafas selama beberapa saat ketika tidur

Semua tanda ini adalah simptom yang perlu anda ambil perhatian. Kita panggil obstructive sleep apnea.

Jika tidak dirawat awal, ia boleh memberi komplikasi jangka panjang kepada organ tubuh seperti jantung, buah pinggang, otak dan lain-lain.

Makna OSA


Tak Tahu Puasa Dah Mula, Anak Sedih Kawan-Kawan Muslim Tak Nak Makan Bersama. Reaksi Lee Chong Wei Buat Ramai Terharu!

Bermula 13 April, umat Islam mula menunaikan ibadah berpuasa di dalam bulan Ramadan. Termasuklah anak-anak yang sudah memulakan pengajian baik di sekolah rendah mahupun menengah. Berpuasa dalam situasi covid-19 ini mungkin sedikit berbeza pendekatannya.

Tidak hairanlah ada antara rakan-rakan bukan muslim ada yang tidak faham dan pelik, kenapa rakan-rakan muslim mereka tidak makan ketika waktu rehat.

Itulah situasi yang dialami sendiri oleh anak Dato’ Lee Chong Wei, Kingston. Kisah tersebut dimuat naik bekas pemain badminton nombor satu negara ini menerusi laman facebooknya.

“Papa, I ada soalan nak tanya” ditanya anak saya dalam perjalanan dari sekolah tadi.

“Tadi masa waktu rehat, saya berkongsi makanan dan minuman dengan rakan sekelas. Ada dua orang kawan baik saya, Syihan dan Amli tak nak makan. Kenapa ?” Muka anak terus muram bagai kaca ditimpa batu.

Tidak sempat saya menjawab, dia terus sambung “Pastu I pon dinasihat cikgu supaya makan di sudut jauh dari segelintir kawan-kawan I. Apa salah say a, papa?”

Tergamam aku dibuatnya seketika. Salah saya juga sebenarnya kerana tidak memberi penjelasan bulan puasa sebelum ini.

“koko @kingstonleekc , you tak salah. Kawan-kawan you tu sebenarnya dah start puasa. Dan Cikgu suruh makan di tepi sebagai tanda penghormatan kepada kawan-kawan yang tengah berpuasa tu. Jadi, kamu kena nasihat kawan-kawan Cina India lain, mesti sokong kawan-kawan Melayu ni menjalankan ibadah puasa. Kena bertolak-ansur dan hormat sesama lain. ”

Sulung yang kini dah 8 tahun sudah start menunjukkan sikap memberontak. “Kenapa kena bertolak ansur ? Saya makan saya punya hal, dia puasa dia punya hal” .

Belum sempat saya marah, tangan penampar @wongmewchoo terus melanda ke atas tangan anak. Tahulah saya dia pandai smash gak, tapi memang laju tangan dia kali ni.

Sulung pun menangis bertanya sebab.
“Kalau kita tak bertolak ansur, koko tidak akan ada kawan Amli dan Syihan lagi. Bayangkan kalau tak bertolak ansur, koko main mercun semasa New Year mestinya dimaki. Jika tidak hormat, kawan India buat perarakan Thaipusam semestinya dihalang. Andainya tidak menghormati sesama lain, tak mungkin shopping mall KL ada Christmas tree masa Christmas”, jawabnya saya.

“Kita menang bola dan Thomas Cup pun sebab kita bertolak ansur dan bersatu padu”, disambung saya.

Dengan muka menyesal, pendek sahaja jawapan anak saya “Saya mahu berkawan baik dengan Amli dan Syihan” .

Itulah cerita hari ni. Saya Chong Wei dan Mew Choo sekeluarga ingin memohon-maaf dan mengucapkan Selamat Berbulan Ramadhan kepada seluruh umat Islam. Have a blessed puasa month.

Batu Covid pasti berudang,
Diharap bersabar sesama sembahyang;
Petunjuk Ramadhan moga diundang,
Semoga Raya di kampung tersayang.

Note : Nama bukan nama sebenar

Datuk Lee Chong Wei


Kesalahan Yang Biasa Ibu Ayah Lakukan Bila Ajar Anak Cakap. Kena Alert 7 Perkara Ini

7 KESALAHAN YG BIASA KITA DILAKUKAN BILA AJAR ANAK CAKAP
.
Bila mengajar anak bercakap,kitra selalunya fokus kepada apa yang anak perlu lakukan.. tapi kadang2 kita lupa bahawa kita juga perlu fokus kpd apa yang kita buat.. kerana apa yang kita sebut, bagaimana kita sampaikan mesej, apa yg kita buat dan bagaimana reaksi kita akan memberi kesan kpd pembelajaran bahasa kanak2…
.
Dari pengalaman mngajar ibu bapa untuk merangsang bahasa kanak.. berikut kesalahan-kesalahan yang biasa dilakukan semasa mengajar anak untuk bercakap …
* keterangan ada pd caption bawah gambar
.
Bukan nak highlight kesalahan.. cuma kita boleh bljr utk sama2 improve.

Ikuti 7 kesalahan ini

Kita ni kadang2 x sabar kan nak dengar anak sebut.. tapi perlu diingat, bagi anak yang ada masalah lmbt cakap, biasanya mereka mengambil masa utk sebut dan mereka kurang spontan dalam menggunakan bahasa..

Jadi jika anak tak sebut terus bila kita ajar, jangan pula kita stress atau putus asa.. sebab mereka perlu serap dulu apa yang kita cakap..faham dulu dan lepas tu barulah sebut..

Kita juga perlu periksa kemahiran meniru kanak2.. jika anak tiada kemahiran meniru.. memang kita akan susah nk dengar anak sebut terus.. jadi kemhiran meniru ni ada stepnya iaitu
Meniru aksi –> Meniru bunyi –> Meniru perkataan –> Barulah meniru ayat

Jadi bila anak tak sebut terus tu.. sabar… sebut lagi dan lagi..

Bila nak bercakap dan menggunakan bahasa dengan betul, kita kena faham dulu kan.. sama juga dengan anak2 belajar bahasa.. mereka kena faham dulu setiap perkataan tu merujuk kepada apa.. objek ke, perbuatan ke, sifat ke dll.. jadi kita perlu ajar dulu sampai anak faham apa yang kita nk dia cakap..

Bila nak ajar anak faham, kita kenalah introduce apa yg kita nak ajar tu.. cth nak anak sebut “nak”.. jadi bila nak ajar tu kenalah pada situasi yang sesuai iaitu bila anak nk minta sesuatu..

Contoh : Bila anak nak susu..
Sebelum bagi susu pada anak.. ajar anak utk minta.. mula2 pakai gesture dulu (tadah tangan).. dah boleh gesture barulah pula utk sebut secara verbal pula.. lepas dah boleh sebut sepatah.. barulah ajar minta guna ayat.. ulang banyak kali untuk anak faham dulu.. dah faham barulah mereka blh guna dengan betul perkataan tersebut..

Sama juga jika nak ajar anak faham objek.. introduce je objek2 yg kita nak ajar.. lepas tu test anak faham ke x.. dah faham br ajar sebut..

Saya faham.. anak yg x bnyk cakap atau belum cakap, dengan tiba2 menyebut perkataan… mestilah kita sangatt excited kan… jadi kita pun akan minta anak ulang balik apa yg dia sebut..

Tapi biasanya, anak2 yg baru nk berckp takkan mengulang apabila disuruh..

Bila mngajar anak yg lmbt ckp ni sebenarnya, kita x perlu minta anak ulang bnyk kali.. apa yg boleh kita buat adalah:

– Bila anak sebut perkataan, kita yang ulang sebutan anak sebagai peneguhan
– Tambah perkataan baru pd perkataan kanak2 utk menggalakkn mereka membuat ayat.. contohnya, anak ckp bird.. kita tambhla.. ‘bird fly’ atau lain2 ikut kesesuaian

Bila kita tanya soalan pada anak, kita sebenarnya bukan nak tau jwpnnya kan.. betul tak??.. kita tny soalan pd anak sbb kita nk dengar anak ckp..

Tapi bagi anak2 yg masih belum berckp dan baru nak berckp.. bertny soalan mmg x membantu sbnrnya… sebab kalau kita tanya puan memang sah2 anak takkan jwb sebab dia x tau jwpn..

Jadi.. dari kita bertny soalan, baik kita bg jwpn je trus pada anak.. cth bila kita tnjuk gmbr.. kita x perlu tny ‘ni apa?’.. sbb kalau anak yg x ckp lg mmg diorng xkan jwb..
dalam situasi mcm ni.. kita tunjuk gmbr.. bagi je jwpn terus.. jadi anak terus akan dpt jwpnnya kan..

Dalam apa2 jenis pembelajaran pun.. ulangan mmg penting.. ulangan yg bnyk akan mengukuhkan dan menajamkan skill..

Sama juga bila mngjr anak utk faham dan ckp.. ulangan mmg kena sangattt banyak… utk kanak2 ingt dan faham.. kanak2 perlu dengar lebih kurang 2000 ulangan.. percaya x??

Jadi dlm kbnykn kes.. kita ckp sekali dan berharap anak akan ingt dan guna.. bukan mcm tu.. kena bnyk kali utk anak ingt.. faham dan guna.

Kenapa kanak2 suka tengok katun??.. kenapa kanak2 blh attend pada lagu??? Tau x jawapannya??

Sebab lagu bnyk intonasi.. katun brckp dngn berintonasi…

Jadiii.. bila kita berckp dngn anak2.. buat intonasi yg menarik.. ini blh menarik minat anak2 utk mendngr dan memberi tumpuan pd apa yg kita ckp.. lebih baik tumpuan, lebih mudah utk mereka ingt dan faham..

Kalo x caye.. cuba ckp dngn intonasi yang menarik.. mesti anak akan bg perhatian yg lebih pada apa yg anda cakapkan..

Untuk anak2 yg sudah blh berbual dalam ayat panjang mmg xde masalah utk kita cakap panjang2 dngn anak…

Tapiii.. bagi anak yang baru nk berckp, mereka akan susah utk menangkap dan memahami apa yg kita cakapkan jika ayat kita terlalu panjang..

Jadi.. bagi anak2 yg br nak berckp atau belim berckp.. gunakan ayat yg lbh pendek dan simple utk anak mudah pick up dan ingt perkataan tersebut..

Formulanya paling mudah mcm ni :

Anak belum bercakap
– Bnykkn ajar bunyi2 dan brckp mnggunakan 1 perkataan atau ayat 2-3 perkataan

Anak berckp sepatah2
– Gunakan ayat 2 patah ke 4 patah perkataan

Anak berckp dngn ayat 2 patah
– Gunakan ayat 3-4 perkataan

Jika anak sudah boleh bercakap 3-4 patah, boleh ajar bercerita pula…

Haaa.. bila buat mcm tu.. anak akan lbh senang utk tau apa perkataan seterusnya dia kena sebut.. terutama bila mngjar anak membuat ayat…

Sumber: FB Aishah Kassim


Neelofa Ambil Kaunselor Laktasi Untuk Belajar Ilmu Penyusuan A-Z

Neelofa ambil Konsultan Laktasi demi memastikan dia dapat belajar dengan betul tentang ilmu penyusuan. Ibu kepada Muhammad Bilal yang baru sahaja habis berpantang ini berkongsi pengalaman penyusuan bayi pertamanya dengan pelakon cantik Izara Aishah dalam sesi live di Instagram Naelofar malam semalam.

Usahawan dan pengacara popular ini mengakui perjalanan menyusukan bayi merupakan satu tugas yang sangat mencabar terutama bagi ibu pertama kali sepertinya yang langsung tiada ilmu tentang penyusuan terutama bila berhadapan situasi bengkak susu.

“Kalau tahu menyusukan bayi satu tugas yang mencabar dah tentu masa mengandung, Lofa akan lantik seseorang yang pakar tentang penyusuan untuk ajar betul-betul.

Nobody told me about breastfeeding. Macam mana mana nak latch baby  betul-betul, kalau bengkak susu apa nak buat, semua kena belajar sendiri. So sad,” katanya yang memberitahu yang dia mungkin terlepas pandang ilmu tersebut sepanjang pemeriksaan antenatal di hospital dalam sesi live tersebut.

Katanya kalau boleh berpatah balik semula masa awal-awal bersalin, saya nak ambil short course belajar tentang penyusuan.

Bagaimanapun isteri Haris atau lebih dikenali sebagai PU Riz ini bersyukur kerana dia baru sahaja berjaya menghubungi seorang Kaunselor Laktasi yang akan mengajarnya daripada A sampai Z ilmu penyusuan.

Neelofa turut berazam sekiranya dia boleh kembali semula ke landasan yang betul dalam bab menyusukan bayi, dia akan berkerjasama dengan Kaunselor Laktasi tersebut untuk mewujudkan kesedaran tentang pentingnya bakal ibu dan ibu-ibu belajar ilmu penyusuan.

Bercerita tentang pengalaman dan perasaannya selepas menghabiskan tempoh berpantang lebih 40 hari, dia sangat respect kepada semua ibu yang ada ramai anak termasuklah ibunya sendiri.

“Tak mudah nak lalui saat dalam pantang sebab ada banyak benda baru yang berlaku dalam hidup kita. Tak kisahlah ibu bersalin normal atau caesarean sebab tempoh dua minggu pertama itu sangatlah mencabar.

Bagi yang pertama kali jadi ibu, nak sesuaikan dengan rutin baru, nak faham anak, nak belajar banyak benda dan menyusukan anak, memang semuanya mencabar.”

Bagaimanapun ibu jelita ini bersyukur kerana dikurniakan kesihatan yang baik sehingga hari ini dan turut berkongsi perasaannya yang bakal pertama kali menyambut Ramadan dengan gelaran ibu.

Wanita yang mesra dengan panggilan Lofa ini, secara jujur memberitahu sehingga hari ini dia masih lagi membiasakan dengan rutin berjaga malam kerana bayinya dalam fasa kerap terjaga malam sehingga mencapai usia tiga bulan.

“Kalau nak ikutkan sampai Ramadan lah Bilal akan kerap berjaga malam. Jadi perkara yang baik tentang hal ini iaitu mudahlan bagi saya untuk berjaga malam. Jadi memang akan ambil peluang untuk lebihkan buat amalan berzikir dan membaca al-Quran bila mudah berjaga malam,” demikian beritahu Neelofa yang berazam tidak akan tinggalkan amalan zikri pagi dan petang.

Untuk rekod, Neelofa mendirikan rumah tangga dengan Haris pada 26 Mac 2021 dan pasangan selebriti popular ini dikurniakan cahayamata pertama pada 29 Januari 2022.


Mayat Ibu & Anak Berpelukan, Mangsa Ke 17 Dan 18 Ditemui Undang Sebak!

Tidak dapat dibayangkan kesukaran dan ketakutan yang rasai oleh dua beranak yang akhirnya menjadikan penemuan  mangsa ke-17 dan ke-18 ditemui di bawah runtuhan dekat tepi sungai, setakat jam 4.40 petang tadi.

Mangsa ditemui berpelukan ialah pasangan ibu dan anak perempuan berusia kira-kira tiga tahun.

Kedua-dua mangsa dipercayai berkhemah di kawasan berhampiran tetapi pergerakan tanah menolak mangsa berhampiran sungai.

Jurucakap Jabatan Bomba dan Penyelamat (JBPM) Selangor berkata, penemuan mayat dua beranak itu menjadikan mangsa yang masih dikesan 15 orang.

“Seramai 230 pegawai dan anggota JBPM dari Selangor, Kuala Lumpur dan Negeri Sembilan akan meneruskan pencarian sehingga malam ini.

“Operasi mencari dan menyelamat akan dihentikan sekiranya cuaca tidak mengizinkan,” katanya.

Ketua Polis Daerah Hulu Selangor, Superintendan Suffian Abdullah dijadual mengadakan sidang media petang ini.

Sumber : Harian Metro


“Kanda Nak beli Almari Baju Untuk Dinda Tak Mampu, Tapi Kanda Mampu Buat…”- Isteri Tak Minta Betis, Dapat Peha!

Kerja harian sebagai seorang ibu memang tak pernah habis, lagi-lagi kalau bab mengerjakan pakaian seisi sekeluarga, memang meletihkan! Daripada basuh, sidai, angkat pakaian, sampailah mengemas pakaian yang tak pernah habis.

semakin bertambah ahli keluarga, semakin bertambahlah ruang penyimpanan pakaian yang diperlukan. Seorang suami ini tidak mampu untuk membelikan almari untuk isterinya, namun apa yang mengejutkan, suami tersebut terus buatkan almari yang ‘grand’ terus untuk keluarganya.

Almari seperti ini menjadi antara almari idaman setiap wanita tau! kerana mempunyai  ruang yang cukup besar, dan sangat menjimatkan ruang di rumah anda. Dalam satu ruang saja mampu memuatkan pakaian dan barangan seisi keluarga anda. Kalau malas nak lipat pun, boleh terus gantung saja. kemas pun kemas.

Seperti sedia maklum, harga untuk membuat almari seperti ini bukanlah murah, namun ia menjadi satu bonus untuk Encik Ezuan kerana ada kepakaran untuk menukang sendiri, malah dapat design sendiri mengikut citarasa dan keperluan sendiri. Dengan membuat sendiri, dapat banyak penjimatan daripada mengupah orang. kita pun puas hati!

Meninjau diruangan komen, ramai para isteri turut ‘cemburu’  mengidamkan almari sebegini dan ramai juga tag nama suami masing-masing untuk memeberikan hint termasuklah admin sendiri!

perkongsian beliau turut mendapat pujian dan menjadi sumber idea kepada orang ramai.


Kulit Kering Cabaran Buat Wanita 40an. Jadi Buat 10 Rutin Ni, Agar Tetap Nampak Berseri Di Mata Suami!

Apabila usia makin bertambah menginjak 40an, kebanyakan wanita mula risau apabila isyarat-isyarat penuaan mula muncul. Kulit makin kering, kedut-kedut halus pula mula kelihatan. Tahap keanjalan kulit juga makin berkurangan.

Usah terus mengeluh dan biarkan wajah kusam itu membelenggu diri anda sebaliknya ayuh mulakan sesuatu agar ia tidak mempengaruhi penampilan diri. Bagi anda yang berusia lebih 30 dan 40 tahun, anda harus ingat bahawa perawatan kulit anda tidak sama seperti anda dulu. Antara punca utama kulit menjadi kering ialah terdedah kepada sinar ultra lembayung. Pencemaran alam sekitar yang dipenuhi radikal bebas juga satu penyebab.

Lazimnya, tiga bahagian tubuh seperti muka, tangan, siku dan kaki antara yang paling terdedah dan bahagian-bahagian inilah yang berisiko menghadapi masalah kulit kering. Kulit mengalami proses penuaan dengan intensiti yang sama. Namun, bagi bahagian tubuh yang kerap terdedah ini proses penuaan boleh menjadi cepat atau dalam erti kata lain mudah dipengaruhi faktor dari pencemaran alam sekitar dan juga sinar matahari.

Membersihkan wajah memang wajib tetapi cukup sekadar membuang kotoran yang melekat pada kulit wajah. Tidak bermakna anda perlu mencuci wajah dengan terlalu kerap kerana ia boleh menghilangkan kelembapan semula jadi kulit, seterusnya membuatkan kulit makin kering.

Amalan pemakanan yang tidak seimbang  boleh menjadi sebab masalah kulit kering. Kekurangan nutrisi yang membantu dalam pembentukan sel dan mengembalikan kelembapan kulit boleh mengakibatkan kulit kelihatan kering dan terhidrasi.

Kulit kaki tidak memiliki kalenjar penghasil minyak. Oleh sebab itu kulit kaki cenderung kering. Elakkan menggaruk atau menggosok kaki secara sembarangan kerana ia boleh mengikis sel kulit kaki anda.  Sel kulit kaki yang nipis membuatkan kaki semakin kering.

Kulit wajah, tangan, siku dan kaki masing-masing mempunyai krim pelembap yang sesuai. Perawatan di bahagian ini memerlukan krim yang diformulasi khusus termasuklah yang mempunyai perawatan pelindung matahari sekurang-kurangnya dengan SPF 15.

Air putih berperanan sebagai pelembap semula jadi yang memberi nutrisi kepada kulit dari dalam.  Ia juga berfungsi melarutkan zat-zat beracun dan melancarkan proses metabolisme dalam tubuh. Minum banyak air sekurang-kurangnya lapan gelas sehari agar kulit anda sentiasa segar, lembap dan berseri sekaligus melambatkan proses penuaan.

Radikal bebas dapat dikurangkan dengan mengamalkan pemakanan yang kaya antioksidan seperti anggur kacang-kacangan.

Kulit usia 30an dan 40an memerlukan bantuan suplemen vitamin berbanding orang lain yang lebih muda. Ini kerana multivitamin ini membantu dalam mempertahankan kesegaran kulit dan menjadikannya lebih sihat. Anda juga boleh mengambil kolagen untuk meningkatkan keanjalan kulit dan menangani pelbagai masalah lain.

Sel kulit mati yang ada di permukaan kulit perlu disingkirkan supaya tidak membuat kulit menjadi kusam. Gunakan skrub halus pada kulit dua kali seminggu dan gosok perlahan-lahan. Hasilnya, kulit akan terasa lebih segar dan bersih.

Biasakan diri anda agar sentiasa menggunakan krim pelindung uv sebelum mengenakan sebarang solekan, lebih-lebih lagi untuk aktiviti di luar rumah. Krim pelindung uv ini mampu melindungi kulit daripada masalah bintik-bintik hitam dan kekeringan kulit.

Anda boleh menyapu minyak zaitun pada siku, tumit kaki dan kulit wajah sebagai pelembap alami untuk mengurangkan kekeringan kulit. Sebagai contoh, titiskan atas tapak tangan dan oleskan pada seluruh wajah. Biarkan kira-kira 30 minit dan bersihkan dengan air hangat.


Bersama Hingga Ke Akhir Hayat, Jenazah Tujuh Sekeluarga Selamat Dikebumikan

Eratnya kasih sayang antara keluarga, akhirnya mereka bersama hingga ke akhir hayat. Jenazah tujuh daripada sembilan sekeluarga yang meninggal dunia dalam tragedi kepala air di Jeram Air Putih, Kemaman Terengganu selamat dikebumikan dalam satu liang lahad di Tanah Perkuburan Islam Felda Lepar Hilir 3 di Kuantan Pahang, lewat malam tadi.

Jenazah adalah pasangan suami isteri, Karim Abdullah, 39 dab Azizah Eiyi, 40; serta anak-anak mereka iaitu Putri Aryana Umaira Karim, 4; Muhammad Haziq Ziqree Karim, 6; Putri Nurerina Natasya; 10; Muhammad Zulqarnain Haikal Karim, 11 dan Putri Balqis Izzati Abdul Rahman, 18 tahun.

Tujuh van jenazah yang membawa kesemua jenazah secara berasingan itu bertolak dari Jabatan Perubatan Forensik Hospital Sultanah Nur Zahirah (HSNZ), Kuala Terengganu, kira-kira jam 6.25 petang.

Suasana pilu dan sedih menyelubungi upacara pengebumian apabila kira-kira 200 ahli keluarga dan kenalan yang hadir kelihatan sebak sewaktu diberikan peluang terakhir untuk menatap wajah jenazah sebelum dikebumikan.

Pada Ahad lalu, 10 individu termasuk sembilan sekeluarga yang dilaporkan berkelah di Jeram Air Putih pada petang Sabtu, hilang selepas dihanyutkan kepala air di kawasan itu.

Setakat petang Selasa, mayat kelapan yang dikenalpasti sebagai Putri Alleya Maisarah, ditemui kira-kira jam 3 petang di kawasan beting jeram terbabit.

Ketua Polis Daerah Kemaman, Superintenden Hanyan Ramlan berkata, mayat kelapan itu ditemui berhampiran mangsa kedua yang ditemui kelmarin.

Dua lagi mangsa belum ditemukan ialah Putri Nor Fatin, 14 dan tunang kepada Putri Balqis Izzati iaitu Muhammad Fikri Saliman, 24.

Susulan tragedi kepala air ini kerajaan Terengganu telah menutup sementara kawasan perkelahan di Jeram Mawar, Air Putih tersebut bermula Isnin bagi memastikan tragedi sama tidak berulang dalam masa terdekat.

Baca artikel menarik lain di sini:


Wanita Ini Kongsi Petua India Yang Jadi Amalan Untuk Kesihatan Dalaman Dan Awet Muda.

Kunyit (turmeric), juga dikenali sebagai curcuma longa, adalah satu jenis herba yang sangat dikenali.

Sekiranya anda tidak mengetahui, kunyit pernah dilabelkan sebagai “Ratu Rempah Ratus” dengan aromanya menyerupai lada, rasanya yang unik dan warnanya keemas-emasan.

Pada masa yang sama, kunyit mempunyai banyak nutrisi yang sangat baik kepada kesihatan, seperti protein, serat, Vitamin C, Vitamin E, potassium, kalsium, zat besi dan magnesium.

Ikuti perkongsian wanita India ini yang mengunakan kunyit untuk kesihatan dan kecantikan.

Jus asam kunyit adalah minuman yang terbaik bagi wanita diminum sebulan sekali bagi menguatkan rahim, mengecutkan semula rahim selepas bersalin & menjaga dalaman badan perempuan .

Masker muka

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Jozlynn Kongsi Tips Kejut Anak Kecik Mudah Bangun Solat Subuh

Jozlyn kongsi tips kejut anak kecik mudah bangun solat subuh setiap hari. Jangan kata anak kecik, anak besar bahkan orang tua pun kadangkala ‘liat’ nak bangun solat subuh.

Pelakon wanita yang juga ibu kepada 6 orang anak ini sememangnya gemar berkongsi pelbagai tips yang dipraktiskan dalam mendidik anak-anaknya. Seringkali kita menyaksikan bagaimana cara didikan Jozlynn yang terkenal tegas dan ‘garang’ itu berjaya melentur peribadi anak-anaknya menjadi ‘orang’.

Hasil didikannya tak hairanlah kalau anak sulung Ariq, 16, sudah terbang melanjutkan pelajaran dalam bidang perubatan di luar negara.

Bonding mereka sekeluarga sememangnya sangat dikagumi. Dia dan suaminya Johan sememangnya sangat tegas dalam bab mendidik anak-anak mereka berdisiplin mengerjakan solat fardu setiap waktu.

Terbaru di laman Instagramnya, Jozlyn berkongsi gambar 2 orang anak perempuannya, Chantiq & Moleiq masing-masing terlena di ribaan si ibu usai solat subuh.

Sejuk perut ibu lahirkan anak-anak yang rajin solat. Bukan perlu dipaksa tetapi siap pesan kepada mamanya supaya kejutkan mereka bangun solat subuh.

Antara tips yang dilakukan oleh Jozlynn untuk memudahkan mengejut anak-anak bangun solat subuh dari kecil iaitu:

tips nak kejut anak bgn subuh sgt senang, pastikan dorg cukup makan, cukup tdo.. (tdo awal) tips tdo awal nih bkn anak je senang nk bgn.. mak bapak pon boleh bgn awal.. anak lelaki kami slalu pesan sblm tdo doa kat Allah mintak terjaga bila dgr azan..selain dr tdo awal tu jugak tips dia.. insyaAllah cuba la..

Katanya juga antara anak perempuan lebih mudah dikejutkan awal pagi berbanding anak lelaki.

mcm anak perempuan ni nak kejutkan lebih senang dari anak laki.. anak perempuan bg salam, panggil nama je terus bergerak n bukak mata.. anak laki kdg kena tonyoh muka tu baru nak bgn..

Ramai followers pasangan selebriti ini kagum dengan didikan mereka yang tegas bab mendisiplinkan anak-anak solat. Ternyata amalan solat berjemaah dan makan bersama menjadi kunci kebahagiaan keluarga ini.

WEBINAR SAYANG ANAK KETAT-KETAT

Sertai Webinar Keibubapaan PERCUMA anjuran Pa&Ma secara virtual yang menjemput speaker- speaker hebat dalam bidang keibubapaan termasuk Prof Madya Dr Nik Salida, Ibu Rose, Dr Ahmad Rostam, Puan Maryam Jamadi, Puan Azlina Roszly dan Irma Hasmie. Mereka akan membincangkan pelbagai topik berkenaan perkembangan anak, menjadi ibu bapa hebat, tip mendidik anak dan bermacam lagi.


Ibu Ni DIY Sendiri Siapkan Bilik Anak. Modalnya Tak Lebih RM 400!

Merialisasikan bilik impian anak sering menjadi antara agenda ibu ayah untuk memastikan anak-anak selesa dan seronok berada di dalam bilik mereka.

Ini sebagai mana yang dilakukan oleh ibu ini, menjelmakan sebuah bilik impian anaknya dengan konsep 3 in 1, bilik tidur, bilik bermainan dan juga bilik belajar.

Menariknya lagi, semua itu dilakukan secara DIY bersama suaminya. Nak tahu lanjut, ini perkongsiannya.

D.I.Y paling mencabar! Play room + Study room + Bed room.

Ramai yang minta wanie upload gambar penuh DIY ni. Wanie mengambil masa seminggu untuk siapkan bilik ini. Bilik agak kecil dengan keluasan bilik hanya 8 kaki x 9 kaki.

Barang-barang utama yang wanie gunakan adalah papan, kayu dan paku. Kerja-kerja membina, menukang, mencantum siap dalam 2 hari sahaja. Kerja-kerja mendeko yang agak lama sebab berperang dengan husband punya idea..haha.

Safety.
Perkara paling penting membuat play room ini adalah keselamatan anak-anak bila bermain. Wanie kalau boleh taknak ada benda tajam, keras ataupun benda yang boleh mendatangkan kecederaan.

Lantai.
Wanie gunakan foam mat bagi mengurangkan risiko kecederaan jika terjatuh. Gelongsor pula, wanie letak getah paip di pemegangnya. Di bawah gelongsor, wanie letak beanbag dan foam mat juga. Pemijak tangga juga wanie tampalkan foam mat untuk keselesaaan masa memanjat.

Play room.
Ketinggian dari lantai ke lantai play room 1.4 meter sahaja. Ketinggian dalam play room juga 1.4 meter. Kalau buat tinggi sangat, wanie pula yang masuk main dalam tu.. haha. Dalam playroom pula , mula-mula nak biarkan kosong sahaja. Tapi si anak request nak kitchen set pula. Survey survey harga kitchen set tu bole tahan yahudi harganya..haha. So, nak jimat punya pasal, buat la pakai kotak dan plywood . Janji dia bole memasak sudahlah.

Bed room.
Cadangnya taknak buat tapi fikir anak ada 3 orang, bilik pula ada 3 je, so letak lah satu tilam kat situ dengan almari baju pun ada sekali. So, penat-penat main dia terus tidur.

Study room
Wanie dapat idea untuk invisible kan meja. Di hujung tilam yang ada tulis ‘good night’ tu, meja sebenarnya. Bila nak study, boleh turunkan. Bila nak tido, lipat semula ke atas. Sebelahnya wanie letak rak untuk susun buku-buku sekolah.

Toys storage.
Memandangkan bilik tu kecil, wanie minimumkan barang-barang. Wanie cari storage yang kecil sahaja. Lagi besar storage, lagi banyak la mainan, lagi bersepah la bilik, lagi kuat la suara wanie menjerit. Haha.

Budget.
Anggaran semua sekali wanie tak dapat nak kongsikan sebab banyak guna barang-barang yang sedia ada di rumah. Rasanya anggaran kasar dalam rm 400++ kot. Material deko bilik yang agak banyak beli.


Petua Tradisional Baik Untuk Pesakit Gout, Amalkan Seperti Yang Dikongsikan Wanita Ni!

Salah satu masalah kesihatan yang ditakuti adalah masalah gout yang kerap ‘menyerang’ pada mereka yang tidak menjaga pengambilan pemakanan sihat sejak dari awal.

Bahkan penyakit gout berlaku bukan hanya pada orang tua, orang muda juga tidak terkecuali. Ia berlaku disebabkan oleh asid urik yang berlebihan dalam badan. Asid urik merupakan bahan kumuh berasal daripada sejenis protein yang dipanggil purin.

Apabila berlebihan dan tidak dibuang menyebabkan ia berkumpul dalam sendi. Biasanya mendapan berlaku pada sendi ibu jari tetapi ia juga boleh berkumpul di sendi lain seperti belakang kaki, buku lali, lutut, pergelangan tangan, siku dan jari.

Akirnya, terpaksa menangung kesakitan yang boleh mengganggu urusan seharian. Selain berjumpa doktor untuk mendapatkan rawatan susulan, tidak salah kita mencuba petua orang tua dulu-dulu untuk meredakan penyakit yang ditanggung seperti petua ini yang dikongsikan oleh puan Fazila Ariel.

2. Sukatan, macam dalam pic, dia guna 4 biji epal tapi kuantiti daun saya tak pasti.

3. Ibu saya minum 1 cawan sehari.. Apa-apa pun ikut kesesuaian masing-masing. Apa pun dalam dunia ni, kalau dah berlebih, boleh jadi toksik pada badan juga. Maybe boleh limitkan 3-4x seminggu dulu.

Baca artikel menarik lain di sini:


Impian Nak Didik Anak Hafaz Al-Quran, Guru Ini Kongsi Panduan Agar Istiqomah.

Kita takkan dan(sempat) ajar anak sendiri dirumah walaupun hang cikgu, suri rumah, ustaz, pendakwah bebas, founder produk mahupun pencetus ummah..nak tak nak kena hantar anak mengaji dengan orang. Kadang kadang anak sendiri bukan mau mengaji dengan kita.

Walau macam mana pun aku kongsi tips dari blog almukhlisin.
BERIKUT ADALAH 8 TIPS UNTUK MEMDIDIK ANAK-ANAK MENGHAFAZ AL-QURAN YANG AKAN SAYA KONGSI BERDASARKAN PENGALAMAN SAYA :

1. MEMAINKAN CAKERA PADAT VIDEO (CD) SURAH YANG SENANG DIHAFAL.
Ibubapa boleh memainkan cakera padat video Al-Quran di rumah atau di dalam kereta ketika hendak ke mana-mana saja. Memainkan VCD surah-surah Al-Quran pada setiap masa mampu menimbulkan minat anak-anak terhadap surah yang diperdengarkan. Anda juga boleh perkenalkan surah-surah pendek kepada anak-anak.

2. MENDAHULUKAN MENGAJAR AL-QURAN BERBANDING MEMBACA DALAM BAHASA MELAYU DAN BAHASA INGGERIS. JANGAN FIKIR ATAU RISAU ANAK ANDA BERKEMUNGKINAN TIDAK DAPAT MEMBACA.
Hal ini juga penting bagi ibubapa yang perlukan anaknya boleh menghafaz Al-Quran dengan baik. Mengajar banyak perkara dalam satu masa kemungkinan anak-anak akan menjadi keliru dengan apa yang dipelajari secara serentak. Fokus anak-anak juga pastinya teralih kepada sesuatu selain hafazan mereka.

3. MEMULAKAN DENGAN MENGHAFAL SEBELUM MENGENAL HURUF AL-QURAN.
Mengikut kajian sains, kanak-kanak yang belajar menghafal dapat meningkatkan kuasa otak kirinya. Otak kiri bertanggungjawab untuk menganalisa secara analitikal seperti sains, matematik dan bahasa manakala otak kanan pula bertindak untuk berfikir secara holistik seperti perkara berkaitan seni dan muzik. Ramai juga penghafal Al Quran daripada kalangan orang buta. Ini bermakna seseorang yang tidak mengenal huruf juga boleh menghafal Al Quran dengan baik.

4. BIASAKAN DIRI UNTUK MEMPERDENGARKAN SURAH DARIPADA AL-QURAN KETIKA ANAK SEDANG TIDUR.
Menurut pengetahuan saya, pada usia dua tahun lapan bulan anak-anak sudah boleh menghafaz lapan surah pendek dan sekurang-kurangnya 17 surah apabila usia mencecah umur tiga tahun. Mereka telah diperdengarkan dengan surah-surah Al-Quran sejak masih bayi lagi.
Menurut satu kajian luar negara, memperdengarkan lagu dengan irama yang perlahan ketika bayi tidur mampu meningkatkan kemampuan memori si bayi tersebut. Oleh itu, pilihlah audio bacaan Al-Quran yang dibacakan secara jelas dan perlahan-lahan.

5. GUNAKAN DAYA KREATIVITI IBU BAPA UNTUK MENARIK MINAT ANAK-ANAK TERHADAP AL-QURAN.
Kad imbasan juga boleh digunakan untuk membantu menarik minat anak-anak. Sebagai contoh, bayi berusia setahun akan membuatkan ibu bapa terpaksa menarik perhatian bayi mereka untuk menyebut setiap kad imbasan kerana pada waktu ini, mereka dalam peringkat suka meneroka dan mula melakukan pelbagai kerja sendiri dan kurang fokus terhadap apa yang ibubapa inginkan. Ini lebih ketara untuk kanak-kanak lelaki berbanding perempuan.

6. MENGGALAKKAN ANAK-ANAK MENGHAFAL SURAH SEBANYAK YANG MUNGKIN MENGIKUT KEMAMPUAN MEREKA.
Semakin panjang dan semakin banyak surah yang dihafal, semakin tinggi kekuatan memori mereka. Jika mereka telah selesai menghafal sesuatu surah, minta mereka teruskan dengan surah yang lain pula.

7 . MEMBERIKAN GANJARAN APABILA ANAK-ANAK BERJAYA MELAKUKANNYA
Setiap kali anak berjaya membaca setiap surah, berikanlah ganjaran kepadanya walaupun sekadar satu surah. Ganjaran bukanlah berbentuk material semata-semata. Apa kata hadiahkan anak anda dengan satu ciuman dan pujian dan doakanlah kejayaan mereka bersama-sama mereka agar mereka juga tahu segala usaha mereka sangat dihargai anda.

8. SENTIASA MEMINTA ANAK-ANAK MENGULANG SEMULA MEMBACAKAN APA YANG TELAH MEREKA HAFAL.
Kaedah untuk mempraktikkan bacaan ialah kaedah mengulang. Ini bukan sahaja sesuai untuk kanak-kanak, bahkan orang dewasa juga. Mengulangi dengan kerap apa yang telah dihafaz mampu mengubah memori jangka pendek menjadi memori jangka panjang juga. Ini juga boleh dilakukan dengan menvisualkan setiap ayat Al-Quran yang ingin dihafaz.
*Semoga tips-tips ini bermanfaat untuk anda mendidik anak-anak membaca Al Quran.

Keluarga Talk: Mengukir Bahagia Tidak Semestinya Harus Korban Diri


Biasakan Tanam Pokok Bunga Ros, Bukan Je Seronok Malah Lanskap Rumah Keluarga Kita Pun Cantik!

Memanfaatkan kawasan laman rumah dengan menanam pokok bunga bukan sahaja memberi kepuasan kepada yang menggemari hobi ini malah dengan sendirinya landskap kediaman menjadi begitu sempurna.

Tidak dengan itu, jika aktiviti menanam dan menjaga pokok bunga ini dapat dilakukan oleh seisi keluarga secara bersama-sama pasti sahaja menjadikan aktiviti ini cukup menyeronokkan.

Jadi sebagai permulaan, mungkin boleh memilih untuk menanam pokok bunga ros. Di sini ada dikongsikan oleh Azni tentang tip berguna untuk pastikan tanaman ros berbunga  lebat dan hidup segar. Nak tahu lebih detail jom semak.

2. Saya ltk kulit telo jek. Kulit telo lps masak telo dadar or buat nasi lemak tu sy hancurkn pakai tgn jek pastu sy ltk jek lam pasu tu. bila ltk kulit telo tu daun pokok rose pn besar mcm mula2 beli dulu.

3. Satu lg bila beli jek dr nursery kena kuatkan pokok tu n tanam dlm pasu lebih besar. Biasanya dia ada dlm 4btg pokok dlm 1 pasu yg dijual so tanam balik 2btg dlm 1 pasu. Tu tips personal. Alhamdulillah hidup. Kalo biar jek lam pasu yg nursery bagi tu mmg xkan hidup.

4. Sy bg direct sunlight jek. Umah sy xde pokok besar lg. sbb kawasan baru. Siram tu kalo ujan sy xsiram lgsg. Hehe. Tp kalo panas mmg sy siram 2x sehari. Pagi n ptg.

5. Tp bab kena buang bunga sebelum ye layu tu mmg main peranan. Sbb sy penah tgl lama pokok ni n masa tu bunga tu dh kembang sgt2. Bila layu kt pokok dia akn effect pokok. Mati pokok saya tu.


Tak Tahan Bau, Ibu Praktik Kaedah Ni Elak Kucing Kencing Merata

Bagi peminat kucing, memelihara kucing ibarat satu terapi diri. Membelai dan mengusap kucing boleh jadi perkara yang cukup menyenangkan.

Sebab itu haiwan ini sering dilayan bagaikan anak sendiri. Namun, perkara yang sering menjadi masalah buat pemilik kucing apabila kucing mulai kencing merata.

SItuasi ini selalu berlaku apabila kucing telah mencapai umur yang sesuai untuk mengawan sekitar umur 5 hingga 12 bulan.

Kecenderungan kucing pergi ke tempat yang sama berulang-ulang kali untuk kencing atau berak pada tempat yang tidak sepatutnya pasti merungsingkan pemilik haiwan kesayangan ramai ini.

Selain najis yang perlu dibersihkan, masalah ini menimbulkan bau kurang enak pada ruang kediaman. Agak sukar untuk menghilangkan bau hancing kencing kucing ini apatah lagi jika ia terkena pada sofa, permaindani, tilam mahupun dinding rumah.

Di sini kami kongsikan beberapa cara untuk menghalang kucing kencing bersepah.

1. Serai

Bau dari serai adalah sejenis bau yang benar-benar tidak disukai oleh kucing. Anda boleh membeli beberapa produk berasaskan serai atau serai wangi dan semburkan di kawasan kucing sering kencing di dalam rumah. Boleh juga diletakkan sahaja di tempat yang strategik seperti di dalam bilik atau di dapur.

2. Guna Lada Hitam

Didihkan air dan masukkan 1 atau 2 sudu lada hitam ke dalamnya. Kemudian masukkan dalam botol penyembur dan sembur di tempat kucing sering kencing.

3. Belerang

Taburkan belerang di penjuru dinding. Sifat belerang yang panas dan berbau mengelakkan kucing kencing merata.

4. Cuka

Jika anda kucing baru saja kencing di satu tempat, segera bersihkannya.Gunakan kain bersih untuk mengelap air kencing hingga kering.

Setelah bersih, bilas dengan menggunakan sedikit air dan cuka. Cuka membantu menghilangkan bau yang tidak menyenangkan dan sangat berkesan menghilangkan bau dari air kencing kucing.

5. Toilet Traning

Sediakan kawasan yang berpasir untuk kucing seperti ‘Litter box’ dan latih haiwan ini untuk menggunakannya dengan kerap. Kebanyakan kucing mempunyai kebolehan belajar dengan cepat.

6. Kasi Kucing

Kasi atau pemandulan kucing boleh dilakukan seawal kucinng berumur 6 bulan. 90 peratus kucing yang dikasi akan berhenti kencing merata jika ia dilakukan lebih awal.

Selamat Mencuba!


Wanita Sebak ‘First Time’ Jumpa Suami. Dari Bercinta Hingga 7 Bulan Nikah Tak Pernah Bersua Muka!

Sedangkan terpisah dengan pasangan buat jangka masa pendek pun sudah memendam rindu, apatah lagi bila berjauhan dalam tempoh yang lama. Lebih-lebih lagi buat pasangan yang baru berumahtangga.

Itulah yang dihadapi oleh seorang wanita yang terpaksa berjauhan dengan suami dan paling mengejutkan mereka tidak pernah berjumpa walaupun sudah 7 bulan berkahwin.

Kisah ini dikongsikan oleh individu tersebut yang dikenali sebagai Natasya di laman Tiktoknya yang memuat naik video dirinya menunggu ketibaan suami di lapangan terbang dan terus bergegas mendakap erat tubuh suaminya sejurus lelaki itu keluar.

Dalam kapsyen perkongsian, difahamkan mereka tidak pernah bersemuka, dan bercinta tanpa pernah berjumpa.

Aku tak pernah jumpa dia depan-depan hanya bercinta tanpa berjumpa.

Bukan itu sahaja, pasangan itu juga difahamkan telah bernikah secara dalam talian ketika wanita itu berada di Malaysia, manakala lelaki tersebut berada di Australia.

Aku nikah ‘online’ tanpa berjumpa, lepas nikah 7 bulan tak dapat jumpa dan tinggal sekali sebab dia dekat Australia aku dekat Malaysia.

Meskipun mengakui bahawa hubungan jarak jauh itu bukan sesuatu yang mudah untuk mereka, wanita itu yakin bahawa suaminya itu jodohnya dan bersyukur jodoh mereka terpelihara.

Meninjau di ruangan komen, rata-rata netizen terpegun dengan ketabahan pasangan itu, selain ada yang turut sebak melihat detik manis berkenaan.


Ibu Ayah Nak Anak Bijak Matematik Boleh Ikuti Tip Pakar Ini

Risaukan apabila anak-anak tidak lulus matematik. Ini tandanya anak tidak meminati subjek matematik. Paling merisaukan, subjek matematik ini yang penting di sekolah rendah tidak disukai oleh sesetengah pelajar. Ramai yang tidak menyedari bahawa subjek ini boleh merangsang kemahiran berfikir kanak-kanak jika didik dengan cara yang betul.

Cuba kenal pasti apakan permainan atau aktiviti yang disukai oleh anak anak kita dan  masukkan elemen matematik dalam aktiviti atau permainan tersebut. Misalnya jika anak kecil suka membantu kita di dapur, minta dia membuat sukatan air atau gula atau tepung dalam sesuatu resepi. Selain itu, minta anak membilang cawan atau pinggan mengikut bilangan ahli keluarga. Aktiviti tambah dan tolak misalnya boleh berlaku dalam situasi membuat kek misalnya dengan bertanya kan soalan seperti “Ibu dah masukkan tiga biji telur ke dalam adunan, berapakah bilangan telur yang masih ada dalam mangkuk/bekas telur? Ibu boleh meminta si kecil mengelaskan baju mengikut saiz, warna dan sebagainya. Jangan jadikan matematik sesuatu yang terpisah dari aktiviti harian.

2.Jadikan matematik suatu permainan

Jadikan pengajaran matematik pada ada anak anak kecil sesuatu yang berlaku secara tidak langsung dan menyeronokkan. Biar anak rasakan bawa dia bermain dan bukannya sedang belajar matematik. Make math a game –jadi ibubapa boleh menggunakan pelbagai perlatan eletronok yang berbentuk mainan matematik atau juga boleh menggunakan  permainan digital dan juga boleh melayari pelbagai websites  sebagai satu permainan atau games. Terdapat juga pelbagai buku buku aktiviti yang menjadikan matematik sesuatu yang menyeronokkkan dan juga sesetengahnya boleh di muat turun secara percuma.

3.Jadikan pembelajaran awal matematik bermakna dan nyata

Jadikan aktiviti matematik sesuatu yang bermakna dalam dunia sebenar. Biasakan elemen matematik dalam kehidupan hariannya di mana sahaja dia berada. Misalnya apabila membawa anak anak ke kedai, minta dia membaca harga pada barang, minta dia buat perbandingan harga atau boleh juga minta dia membilang jumlah barangan ataubuah mislanya yang ingin di beli oleh ibubapa. Selain dari itu biasakan juga anak anak membaca resepi, mengira kupon/resit,dan sebagainya.

Bagi anak yang lebih besar mungkin ibubapa boleh meminta anak tersebut membuat anggaran jumlah harga barang sebelum membuat bayaran di kaunter pembayaran. Dalam perjalanan pula, minta anak anak kecil membaca papan tanda yang mempunyai angka yang menunjukkan jarak sesuatu tempat.

4.Bacakan buku buku cerita yang bertemakan Matematik

Cuba dapatkan buku buku cerita kanak kanak dipasaran yang mempunyai elemen matematik. Antara buku buku cerita dalam Bahasa Inggeris yang sangat bagus untuk memupuk minat pada matematik pada anak anak kecil adalah Big Fat Hen by K. Baker (Buku temtang membilang serta operasi tambah, serta membuat perbandingan dan pengkelasan) , How Many Bugs in a Box by D.A. Carter (Buku tentang bagaimana membuat ukuran) dan banyak lagi buku buku yang boleh di dapati dipasaran tempatan

5.Gunakan bahasa Matematik

Cuba gunakan bahasa matematik dalam perbualan harian dengan si kecil. Gunakan sebagai bahasa pertuturan harian apabila anda bertujuan untuk mengajarnya konsep matematik pada waktu tersebut. Adakalanya kanak-kanak tidak berminat dengan matematik kerana tidak faham bahasa yang di gunakan oleh guru atau ibubapa. Memahami dan menggunakan perkataan seperti (“atas”, “bawah”, “tepi”; “sebelah”, “luar”, “dalam”, “kiri”, “kanan”, tambah, kurang , lebih dan sebagainya lag.)Gunalah bahasa yang mudah dan guru atau ibubapa juga menggunakan gambar sebagai peralatan tambahan kepada penggunaan bahasa matematik yang betul.


Keringkan Daun Inai Cara Ni, Makin Elok & Cantik Warna Inainya!

Berinai bukan sahaja untuk pengantin, bahkan kita kaun wanita ini tidak dinafikan suka sangat berinai kuku untuk nampak cantik.

Selain itu penggunaan inai daun dikatakan bukan sahaja warnanya lebih menarik, malah kekal lama bahkan bagus untuk merawat masalah kuku.

Oleh itu, untuk yang ada menanam pokok daun inai, rupa-rupanya ada proses yang kita boleh buat untuk  membuat stok daun inai agar dapat disimpan lama.

Cara ini juga dalam masa yang sama dapat memudahkan untuk dipakai pada bila-bila masa dengan terjamin warna inai tersebut lebih cantik dan elok warnanyanya.

Nak tahu lanjut, begini cara yang dikongsikan oleh Dell Desi. Jom semak untuk kita tambah ilmu.

Alhamdulillah.. Di buat sewaktu pkp bermula.. Siapa yang ada daun inai terlalu lebat daunnya, boleh lah di buat begini.. Proses mengambil masa anggaran 3 minggu ikut cuaca. Caranya mudah saja..

Petik daunnya dan keringkan di tempat redup dan kering.. Jgn sekali terkena matahari.. Keringkan sehingga daun betul2 kering..

Dh kering , ayak kan. Cari mata pengayak yg kasar. Agar daun yg halus2 gugur dan buang.

Ambil daun yg besar2 je utk kualiti warna yg cantik pada kuku.. Setelah ayak , kisar kan dgn pengisar kering.

Selepas di kisar , ayak lagi. Ambil serbuk yg halus dan buang yg kasar2 dan tulang daun.. Dah siap.. Simpan di suhu bilik utk tempoh yg lama. Boleh juga di jual jika suka..

Cara utk mendapatkan inai yg cantik dan menarik warnanya , satukan serbuk inai bersama air teh pekat.

Teh timbang kilo sgt sesuai atau mana2 serbuk teh. Kalau jenis uncang , beli yg jenis kaw2.. Di gaul bersama sedikit nasi yg di lenyek dan sedikit limau kasturi..

Guna semalaman atau sehingga mendapat warna yg di inginkan.. (Inai ini adalah cara2 org dulu2 guna inai) yg x sanggup buat , beli je yg segera.


Kos Jenazah Naik Cecah Hingga RM5000!

Kematian adalah sesuatu yang pasti dan setiap yang hidup akan merasai kematian bahkan tidak ada satu pun dari kalangan yang bernyawa akan hidup. Pasti akan merasai kematian.

Menguruskan jenazah yang meninggal dunia ini pastinya memerlukan kos. Terbaru media sosial melaporkan kos pengurusan jenazah telah meningkat.

Menurut laporan harian metro, umat Islam yang tidak menyertai khairat kematian perlu menyediakan antara RM2,000 hingga RM5,000 sebagai kos untuk menyempurnakan majlis pengebumian mereka yang semakin meningkat ketika ini.

Wang itu termasuk digunakan bagi perbelanjaan majlis tahlil tiga malam berturut-turut, tempahan makanan dan pembelian batu nisan.

Dalam pada itu perkongsian di instagram Fedtri Yahya turut memuat naik isu kos jenazah tinggi.


Wanita Ni Kongsi Cerita RM1K Duit Kertas Rosak Akibat Simpan Bersama Dengan Syiling!

Setiap orang punya cara dan kaedah tersendiri dalam menyimpan. Ada yang suka menyimpan di bank, ada juga yang lebih memilih untuk menyimpan di rumah. Tetapi kalau menyimpan di rumah ini banyak implikasinya. Selain boleh hilang, kadang-kadang tanpa sengaja digunakan untuk membeli keperluan lain.

Selain itu, timbul juga masalah lain. Menerusi perkongsian Lily Noorly Mohd Noor, dia menasihatkan orang ramai untuk tidak mencampurkan wang kertas dengan duit syiling kerana wang kertas tersebut akan mengalami kerosakan.

Menurutnya, wang rakannya yang bernilai hampir RM1000 itu semuanya mereput.

Ikuti perkongsiannya di bawah ini.

“Allahuakhbar. Sekadar perkongsian bersama terjadi pada sahabat baik sendiri. Niat menabung akhirnya leboq macam tu ja. Semua duit2-duit dia mereput. Qelai. Hancoq bila nak cuba bukak lipatan.

“Kalau ada sesiapa yang simpan duit dalam tabung tin bercampoq duit syiling rasanya elok dielakkan. Nak kata apa lagi dah kan. Hampir Rm1k leboq mcm tu ja. Bawak pi bank tak tau la bank nak terima ka dak be strong sahabat.

Edit: Alhamdulillah Alhamdulillah. Terima kasih yang share dan bagitau boleh tukaq dan bank terima. Dia akan bawak p bank. Mudah-mudahan dipermudahkan dan dapat balik ganti. Dia kata kalau tau jadi macam ni memang tak akan simpan macam tu.


5 Punca Ni Buat Anak Tak Dengar Cakap. Ibu Ayah Kena Alert.

Menjadi ibu bapa ni memang perlu banyak bersabar dengan karenah anak-anak dan tahu cara untuk mengendalikan sikap mereka.

Jika salah didik, segala perbuatan mereka akan memberi kesan kepada tingkah lakunya.

Oleh sebab itu, jika berlaku, anak ini akan dikatakan tidak beradab, tidak sopan atau menghormati ibu bapa. Mana taknya, bila bercakap atau suruh berbuat sesuatu tidak endahkan.

Ikuti perkongsian ini.

“Anak aku, bercakap dengan dia macam cakap dengan dinding. Apa yang aku ‘suruh’, sikit pun tak bergerak. Berbuih mulut, buat dek je!”

Parents,
Dia bukan tak dengar, cuma dia ‘buat pekak’. Dia bukan tak faham, cuma dia ‘tunjuk berontak’. Dia bukan tak nampak susah payah kita, cuma hati dia ‘tak rasa tertolak’.

Parents,
Saya percaya, antara asas Parenting adalah, ‘memberi perhatian’.

1.Attention.
2.Observe.
3.Caring.
3.Listen.
4.Touch.
5Persuade.
(tidak mengikut susunan)

Semua perbuatan di atas, memerlukan penggunaan deria manusia yang diupayakan sepenuhnya.

Manusia yang normal, memerlukan perhatian. Digelar ‘makhluk sosial’, sukar bagi seseorang untuk melakukan semua perkara sendirian tanpa bantuan. Apatah lagi, anak-anak yang belum berkemampuan.

Anak-anak yang tidak diberi perhatian penuh, lambat laun akan terdidik sampai dia juga tidak peduli apa berlaku di sekitarnya.

*Attention.*
Dia melompat-lompat atas sofa di ruang tamu. Ini perbuatan kurang adab. Jika tidak ditegur, bagi dia, ini OK.
Panggil dia, beritahu ‘common sense’ mengapa perbuatan itu kurang adab.

Ada orang kata, nama pun sudah ‘common sense’, jadi pandai-pandailah ‘sense’ sendiri.

Eh, ‘sense’ ini perlu diajar dulu. Bukan tiba-tiba kejadiannya. Yang namanya ‘Common sense’, berbeza-beza mengikut adat, budaya, anutan, geografi, latar keluarga dan banyak faktor.

Memegang kepala bagi Pak Arab, mungkin biasa saja. Bagi orang Melayu, pantang besar!

Jadi, mahu didik ‘common sense’, kena beri perhatian (attention) kepada apa yang anak lakukan. Jika, dibiar saja, habislah ruang belajar itu.

*Observe*
Gunakan mata untuk pantau tingkah laku anak. Kalau boleh, mata berpusing 360° melihat setiap sudut. Tapi, memang mustahil.

Jadi, boleh pinjam mata orang lain.
Jiran-jiran. Guru-guru. Kawan anak di sekolah. Kawan perumahan. Saudara mara.
Gunakan mata semua orang.

Maksudnya, apa saja yang mereka ‘report’, tak perlu cepat melompat. Jiwa mau besar. Anak kita memang malaikat di rumah dan dia boleh jadi entiti lain di luar rumah.

Hargai ‘feedback’ orang lain tentang anak kita. Mana yang baik, puji perbuatannya. Mana yang buruk, nasihat dan tunjuk cara sebaiknya.

*Caring*
Ada banyak cara untuk tunjuk kita ambil berat soal anak.

Bagi yang sedang belajar untuk peperiksaan, dibuatkan air oren ais dan diletak di meja study mereka. Fuh, seronok dia.

Yang muka sudah penuh jerawat, berangan mahu meminang anak orang, jika ada sesi ‘pillow talk’ dengan mereka, boleh reda gelojak rasa mereka.

*Listen*
Ini perkara senang yang ramai ibu bapa tak tahan mahu berlama-lama. Mendengar ni, tadah telinga saja, tapi panjangnya cerita anak, sampai menguap seluas tudung saji!

Kebanyakan kita kurang sabar. Cerita belum habis, kita sudah ada skrip nasihat mahu dilontarkan. Anak baru sebut, “Kenapa…”, kita sudah suruh diam. Jangan banyak tanya.

Bagaimana anak mahu belajar jadi pendengar yang baik, jika kita sendiri culas mendengar?

Lepas tu, mahu komplen nasihat kita, anak tak mahu dengar.

*Touch*
Sudah sentuh anak pagi ni?
Cuit-cuit saja?
Peluklah! Ketat-ketat.
Cium, sampai hangat.
Cintakan sesuatu yang perlu sentiasa diperhangat.
Sentuhan adalah medium perantara.
Benda kita suka, mesti mahu sentuh kan?
Benda tak suka yang dikuis-kuis.
Bagi isyarat pada anak, kita suka mereka dengan sentuhan.

*Persuade*
Kebanyakan masa, anak tunggu dipujuk.
Dia buat benda salah, untuk tarik perhatian.
Selepas dapat perhatian, kita marah.
Kena marah, mereka merajuk.
Merajuk, dah kena pujuk.

Pujuk orang kena marah, asbab buat benda salah, ada seni.

Kita taknak pujuk, sampai dia ingat, benda tu tak salah pula.

Kita pujuk, sebab kita mungkin terlebih kata. Benda dia buat salah, tetap salah.

Jadi, jelaskan 2 perkara berbeza ni pada anak.

“Apa awak buat, memang salah. Jangan ulang lagi.

Tapi, maafkan mama, jika kata-kata mama, menyinggung perasaan awak.”

Ada 2 mesej.

1. Dia buat salah, tetap salah.
2. Salah, perlu minta maaf (mama tunjuk melalui cakap dan perbuatan memujuk)

Jadi, dia belajar 2 perkara.

1. Akui kesalahan dan ubah.
2. Rendahkan ego dan minta maaf.

*****
Parents,
Aktifkan panca indera kita untuk memberi sepenuh ‘Perhatian’.

Sama-sama amalkan!

-Ammar Kamilin-
Dah 3 hari tak cium anak. Rasa, lost world.
#ParentThinkStory


“Ingat Main-Main” Lepas Mengidam Bau Simen Dinding, Isteri Harris Anuar Nak Main Lato-Lato Pula!

Sebelum ini media melaporkan isteri kepada pelakon, Harris Anuar yang juga pelakon, Asha Merican yang kini hamil trimester ketiga, mengidam menghidu bau simen dinding. Kini, datang lagi mengidamnya tetapi lain sedikit iaitu mengidam untuk memiliki permainan lato-lato pula.

Ini memaksa suaminya bergegas mencarinya dan akhirnya berjaya mendapatkannya selepas meninjau di lima kedai.

“Geng, bini mengidam nak main lato-lato mana nak cari eh? Dah pergi lima kedai Acheh tak jumpa-jumpa. Tolong,” tulisnya di Instagram semalam.

Menurut laporan Harian Metro, Asha ketika dihubungi berkata, dia gembira apabila suaminya berjaya membeli lato-lato.

“Memang saya dah lama mengidam nak main lato-lato ini. Banyak juga kedai dia pergi cari tapi tak jumpa-jumpa. Akhirnya ramai orang beritahu dekat Uptown Damansara ada jual. Memandangkan kami tinggal di Damansara, suami pergi beli di sekitar sini.

“Sebenarnya rasa pelik juga sebab ini kali pertama saya rasa begini. Sebelum ini saya tak pernah rasa nak main benda-benda macam ini,” katanya.

Menurut pelakon drama bersiri Cik Ayu Mee Sanggul ini, tiga hari lamanya dia memberitahu Harris berkenaan keinginannya mahu bermain lato-lato.

“Mulanya dia ingat saya main-main. Keinginan timbul apabila saya tengok satu video lato-lato di TikTok. Jadi saya telefon suami suruh beli juga.

“Dia segera cari di kedai berdekatan rumah tapi tak jumpa. Namun, akhirnya dia berjaya beli dengan bantuan pengikut Instagramnya.

“Apabila dah dapat main lato-lato rasa puas itu memang lain macam,” katanya yang merahsiakan jantina bayinya.

Sementara itu, Asha yang akan tampil dengan drama Pengantin Pasti Jadi mengakui berdebar-debar menanti kelahiran bayi pertama mereka.

“Takut juga sebenarnya. Buat masa ini saya hanya berehat. Insya-Allah habis bersalin dan berpantang saya akan sambung semula berlakon.

“Alhamdulillah suami layan saja permintaan saya. Makan pun dia selalu masakkan untuk saya. Bangun pagi dengar bunyi bising dekat dapur ingatkan apalah dia buat.

“Rupa-rupanya dia masak untuk saya. Dia memang seorang suami yang penyayang dan rajin,” katanya.

Harris dan Asha mendirikan rumah tangga pada 11 Jun tahun lalu selepas empat tahun menjalin hubungan cinta.

Sumber : Harian Metro, Instagram Harris Anuar


“Impian Setiap Isteri, Tempat Paling Suka.” Percaya Rezeki Hadir Dari Doa Isteri, Ajak Shiro Hadiahkan Dapur Baru!

Penyampai radio yang juga pelawak terkenal, Ajak Shiro telah memberikan sesuatu yang istimewa khas buat isteri tercinta.

Rupa-rupanya, suami Afifah Amin menghadiahkan dapur baru untuknya dengan meluaskan lagi ruangan dapur rumah mereka dan mengubahnya menjadi lagi bertambah cantik dan selesa.

Menerusi kapsyennya juga, bapa kepada tiga cahaya mata ini turut berkongsi kisah sewaktu  awal perkahwinan mereka.

Dalam perkongsian tersebut, dia mengakui isterinya seorang yang tidak suka meminta-minta dan menerima seadanya kehidupan awal perkahwinan mereka yang serba kekurangan.

“Selama berkahwin, dia xpernah meminta2. Hidup dengan semampu aku adanya… Masa baru kahwin dulu dia pernah buatkan aku sambal getok… Dia tumbuk sambal tu pakai tumit kasut kawad aku masa tu..Dapur orang baru kahwin biasa la.

“Tapi indah🥰Alhamdulillah Allah bagi rezeki pada kita, yang aku percaya hadir dari doa isteri buat suaminya…

*Tahun ni awak dapat dapur baru..Masak sesedap tau

Namun kini, dengan rezeki yang diperoleh membuatkan dia ingin menghadiahkan ruangan dapur baru tersebut khas untuk keselesaan isterinya.

Bertuahnya dapat suami yang menghargai isteri. Rezeki yang diperoleh dikongsikan bersama, itulah berkatnya hidup berumahtangga.


Rezeki Datang Pelbagai Cara. Usah Cemburu Hal Gaji. Penjual Roti Ini Kongsi Cerita.

Sejak perlaksanaan PKP untuk mengelak penularan covid-19,  ramai rakyat Malaysia mengalami impak. Malah ada yang kehilangan perkerjaan, pemotongan gaji dan cuti tanpa gaji. Namun ada yang kurang sedap didengar apabila ada mempersoalkan  gaji kakitangan sehingga ada yang mencadangkan pemotongan gaji kepada kakitangan kerajaan ini.

Menerusi facebook, Rol Sham, beliau menyuarakan pendapatnya mengenai isu yang diperkatakan dan percaya kepada setiap  rezeki kita ada rezeki orang lain.

IKUTI PERKONGSIAN INI

UNTUNGNYA ORANG KERJA SEBAGAI PENJAWAT AWAM GAJI JALAN?

Semenjak PKP ni ramai kata untunglah jadi cikgu gaji tetap jalan, untunglah kerja gomen walaupun apa berlaku gaji tetap jalan siap ada yang dapat bonus dan BPN lagi. Hutunglah.

Kan untungkan mereka sampai ada cadangan suruh pemerintah potong gaji penjawat awam agar mereka juga turut membantu dalam keadaan sekarang.

Sebelum saya lanjutkan coretan saya, izin saya kenalkan diri. Saya hanyalah rol sham penjual jalanan yang menjual kebab dan roti john bukan penjawat awam hanya berniaga kecil-kecilan di pasar malam dan pasar tani. Jelas ye. Nanti ada kata saya ni juga penjawat awam tu pro penjawat awam.

Pernah dengar tak “dalam rezeki kita ada rezeki orang lain”. Jadi itulah kisah yang saya ingin sampaikan.

1. Kenapa kita rasa amat cemburu terhadap penjawat awam? sebab gaji tetap jalan macam biasa.

2. Kenapa rasa mereka patut dipotong gaji agar dapat membantu keadaan sekarang ini.

Jawapan saya tidak perlu cemburu dan potong gaji mereka. Sebab dengan gaji mereka, mereka sedang membantu meningkatkan ekonomi peniaga kecil seperti kami.

Golongan manakah paling ramai membeli produk makanan kami sewaktu PKP atau sebelum PKP. Mereka penjawat awam bergaji kecil mahupun besar . Mereka ini yang selalu ke pasar malam berhenti beli sebab balik tak sempat nak masak mahupun keletihan. Bukan sahaja penjawat awam bahkan swasta yang bergaji kecil. Mereka inilah penyumbang besar ekonomi kami.

Kami pula membantu peruncit membeli stok daripada peruncit manakala peruncit membeli daripada pemborong dan pemborong membeli daripada perkilang.

Wahai peniaga semua berapa peratuskah pelanggan kita terdiri daripada T20?

Wahai peniaga semua berapa peratuskah pelanggan kita terdiri daripada peniaga lain?

Wahai peniaga semua berapa peratuskah pelanggan kita terdiri daripada penjawat awam?

Sepanjang saya berniaga tidak pernah lagi sekali sy dpt pelanggan daripada T20 (bukan sektor gomen ye) walaupun sebiji roti john berharga 5hinggit dan kebab 3hinggit. Tidak pernah.

Pelanggan saya banyak daripada penjawat awam, pekerja swasta m40, pekerja kilang, perkebun, pesawah dan majority adalah penjawat awam.

Tapi kenapa kita tidak rasa bersyukur apabila pemerintah kekal gaji mereka tanpa potongan. Kita perlu bersyukur sebab bila gaji penuh mereka tidak berkira-kira untuk berbelanja beli goreng pisang mak cik kiah ke nasi lemak pak maon ke atau juadah sampingan lain.

Namun jika gaji dipotong mereka akan mula berkira-kira kalau aku beli chicken chop harga 10hinggit aku tambah lagi berapa ringgit dpt beli ayam seekor atau beras 5kilo lagi berbaloi kena jimat ni gaji dah kena potong.

Nampak minda mereka akan berubah. Jadi apa berlaku pada peniaga micro makin lama makin hilang pelanggan dan akhirnya terpaksa tutup.

Gaji mereka dapat mereka tidak akan simpan pasti ada sikit untuk berbelanja. Jadi kenapa kita harus cemburu.

Dengan pemotongan gaji penjawat awam adakah ia membantu menaikkan jualan kita?

Jika ye kenapa dari sebelum PKP ada pejuangan gaji minima sepatutnya tidak perlu gaji minima kan. Saya bukan nak membela penjawat awam atau kakitangan swasta bergaji penuh tanpa potongan. Tapi mereka adalah antara penyumbang pembangunan ekonomi kecil.

Macam saya sekarang dimusim PKP kebanyakan customer saya adalah guru, polis, misi, pekerja kilang, pekerja sektor dibenarkan buka kebanyakan daripada mereka kalau penduduk kampung ada, mereka beli tapi kena jimat jugalah sebab punca pendapatan mereka terjejas saya faham itu.

Jadi yang berikan cadangan atau pihak yang cemburu itu dah lihat ke jualan kita harini berapa peratus daripada golongan penjawat awam yang dipersoalkan hutunglah gaji jalan.

Tak rasa bersalahkah?

Masing-masing ada tanggungjawab masing-masing, jadi berhenti merungut dan terus berusaha. Alhamdulillah hariini roti john sy tak banyak jual tp still bersyukur masih ada duit masuk. InsyaAllah esok mungkin ada lebih sikit untuk hari ini jom kita bersyukur jika pun hanya RM 1 sahaja yang masuk. Kerana itu bukan rezeki daripada pembeli atau pemberi tapi itu adalah rezeki daripada Allah.

Sekian #abgkebabmenulis bagi yang tidak sependapat dengan saya, saya mohon maaf. Saya hanya luahkan sikit rasa sahaja.

“Dalam Gaji Mereka Ada Rezeki Kita”

Kredit : Rol Sham


“Orang Tak Tahu Saya Selalu Menangis Dalam Bilik Air.” 5 Tahun Menanti Cahaya Mata, Siti Elizad Bakal Jalani IVF

Setiap pasangan yang berkahwin pasti menginginkan zuriat. Namun, cepat atau lambat itu bergantung pada rezeki yang ditentukan oleh Yang Maha Esa.

Bagi pelakon dan juga hos, Siti Elizad lima tahun mendirikan ruah tangga, jujur mengakui yang dia sedih dan tertekan kerana  masih tidak dikurniakan cahaya mata.

Kata Elizad, rasa sedih itu kadangkala tidak dapat ditanggungnya dan ia perlu diluahkan menerusi tangisan.

“Orang tak tahu sebenarnya saya selalu menangis dalam bilik air seorang diri kerana terlalu sedih memikirkan nasib saya masih belum hamil.

“Saya sedih dan kadang-kadang tertanya juga, kenapa Allah dah bagi semua nikmat dan rezeki kepada saya tetapi rezeki cahaya mata sahaja belum saya nikmat

“Namun saya bersyukur kerana suami sangat memberikan sokongan padu kepada saya supaya tidak terlalu bersedih dan tertekan memikirkannya,” katanya kepada Gempak.

Elizad yang juga merupakan pengacara Mingguan Wanita itu berkata, ia dugaan besar dan berat buat dirinya kerana keinginan untuk mempunyai zuriat sendiri itu sudah lama diimpikan.

Namun, Elizad berkata dia dan suami bakal menjalani proses IVF untuk langkah terakhir mendapatkan zuriat.

“Sejak tahun lalu sebenarnya kami sudah mula mendapatkan rawatan dan mencuba makan pelbagai ubat tapi hasilnya masih sama.

“Setelah pelbagai usaha dilakukan, kini saya sudah bersedia untuk melakukan proses IVF dalam usaha untuk mendapatkan zuriat,” katanya lagi.

Elizad berkahwin dengan Shamsul pada 11 Januari 2015 yang merupakan duda anak dua.